Azərbaycanda bütövlükdə iqtisadi sahədə bütün tapşırıqlar yerinə yetirilir - Prezident İlham Əliyev (ƏLAVƏ OLUNUB-2) (FOTO) - Trend.Az\nAzərbaycanda bütövlükdə iqtisadi sahədə bütün tapşırıqlar yerinə yetirilir - Prezident İlham Əliyev (ƏLAVƏ OLUNUB-2) (FOTO)\nSiyasət Materials 13 Aprel 2011 10:17\nNazirlər Kabinetinin bugünkü toplantısı 2011-ci ilin birinci rübünün yekunlarına həsr edilir.\nPrezidentin yekun nitqi əlavə olunub (ilk xəbər saat 17:52-də yayılıb)\nNazirlər Kabinetinin bugünkü toplantısı 2011-ci ilin birinci rübünün yekunlarına həsr edilir. Birinci rübdə iqtisadiyyatımız uğurla inkişaf etmişdir. Əlbəttə ki, bu ilin əvvəlində əldə edilmiş nəticələri düzgün təhlil etmək üçün biz bundan əvvəlki illərdə Azərbaycanda mövcud olan iqtisadi inkişafı mütləq nəzərə almalıyıq. Çünki son illər ərzində iqtisadiyyatımız durmadan artmışdır, bunu Azərbaycan Prezidenti İlham Əliyev aprelin 12-də Nazirlər Kabinetinin 2011-ci ilin birinci rübünün sosial-iqtisadi inkişafının yekunlarına həsr olunmuş iclasında çıxışı zamanı bildirib, məlumatı Prezidentin rəsmi saytı yayıb.\n"Son 7 il ərzində ümumi daxili məhsul təxminən 3 dəfə artmışdır, hətta böhranlı 2009 və 2010-cu illərdə iqtisadiyyatımız 14 faiz artmışdır. Ona görə də bu yüksək təməl, yüksək baza üzərində birinci rübdə yenə də müşahidə olunan artım, əlbəttə ki, bizi çox sevindirir.\nİqtisadiyyatımız birinci rübdə bütövlükdə 1,6 faiz artmışdır. Ancaq sevindirici hal ondan ibarətdir ki, qeyri-neft sektorumuz 5,6 faiz artmışdır. Bildiyiniz kimi, bizim əsas vəzifəmiz qeyri-neft sektorunu inkişaf etdirmək, neft-qaz amilindən asılılığımızı azaltmaq və beləliklə, ölkə iqtisadiyyatının şaxələndirilməsinə nail olmaqdır. Ona görə qeyri-neft sektorunun inkişafına xüsusi diqqət göstərilir və ölkədə aparılan sosial və iqtisadi islahatlar, ilk növbədə bu məqsədə nail olmaq üçün həyata keçirilir" İlham Əliyev deyib.\nPrezidentin sözlərinə görə, sənaye istehsalı bütövlükdə 0,3 faiz artsa da, sənayenin inkişafında əsas məsələ, yəni sevindirici hal ondan ibarətdir ki, qeyri-neft sənayemiz 9,8 faiz artmışdır. Bu da onu göstərir ki, qeyri-neft sektoruna qoyulan vəsait, investisiyalar, sahibkarlara yaradılmış şərait gözəl nəticələrini göstərmişdir. Bütövlükdə sənaye istehsalında o qədər də böyük artımın olmaması neft-qaz sektorunda hasilatda müəyyən azalmanın səbəbidir. Ancaq bu azalma əlbəttə ki, müvəqqəti xarakter daşıyır və hazırda Azərbaycanda neftin hasilatı demək olar ki, yüksək həddə çatmışdır və bu səviyyədə qalacaqdır. O ki qaldı qaz istehsalına, növbəti illərdə qoyulacaq investisiyalar hesabına qaz hasilatımız da artmalıdır.\n"Narahatedici məsələlərdən biri odur ki, birinci rübdə inflyasiya 9,1 faiz artmışdır. Bu, bizi narahat edir. Ancaq hazırda inflyasiya birrəqəmli inflyasiyadır, elə etməliyik ki, biz birrəqəmli inflyasiyanın səviyyəsini saxlaya bilək. Bununla bərabər, əhalinin pul gəlirləri 16 faizdən çox artmışdır. Yəni, əgər biz yenə də inflyasiyanı əhalinin pul gəlirləri ilə müqayisə etsək, görərik ki, gəlirlərdə real artım müşahidə olunur. Əminəm ki, bu meyillər il ərzində özünü daha da böyük həcmdə göstərəcəkdir.\nHeç şübhə etmirəm ki, ilin sonuna qədər bizim valyuta ehtiyatlarımız artacaqdır. Bu artım çox təsirli olacaqdır" dövlət başçısı çıxışında qeyd edib.\nİlham Əliyev bildirib ki, bütövlükdə iqtisadi sahədə bütün tapşırıqlar yerinə yetirilir.\n"Birinci rübün yekunları deməyə əsas verir ki, ilin sonuna qədər də bu müsbət meyillər özünü göstərəcəkdir. Sosial sahədə bütün proqramlar həyata keçirilir. Bütün sosial məsələlər öz həllini tapır. Sosial infrastrukturun yaradılması istiqamətində proqram üzrə işlər aparılır. Məktəblərin, xəstəxanaların, sosial obyektlərin, mədəniyyət, idman obyektlərinin tikintisi investisiya proqramı çərçivəsində müəyyən olunduğu kimi icra edilir. Birinci rübün yekunlarına görə ölkəmizdə orta əməkhaqqı 340 manat səviyyəsindədir. Əgər biz dollarla hesablasaq, bu, haradasa 430 dollara yaxındır. Bu, yaxşı göstəricidir. Orta əməkhaqqının artımı ölkədə həm iqtisadi, həm də sosial sahədə aparılan siyasətin əlamətidir. Biz bazar iqtisadiyyatına sadiq olan ölkəyik. Eyni zamanda, sosial məsələlər də Azərbaycanda uğurla öz həllini tapır. Əlbəttə, bunun ən gözəl göstəricisi ondan ibarətdir ki, Azərbaycanda yoxsulluğun səviyyəsi ildən-ilə aşağı düşür.\n2010-cu ilin yekunlarına görə Azərbaycanda yoxsulluq 9,1 faiz səviyyəsində idi. Mən ümid edirəm ki, bu il ərzində həm iqtisadi sahədə, həm sosial sahədə görüləcək işlər nəticəsində, eyni zamanda, bu il maaşların və pensiyaların gözlənilən artımları hesabına Azərbaycanda yoxsulluq şəraitində yaşayanların sayı yenə də aşağı düşəcəkdir. Nəticədə, biz bir neçə il bundan əvvəl qarşıya qoyulmuş məqsədə çatacağıq.\nHər bir ölkədə yoxsullar vardır. Ancaq biz qarşıya vəzifə qoyuruq, bizim hədəfimizdir, bizim məqsədimizdir. Ölkədə aparılan quruculuq işləri, iqtisadi islahatlar, sosial proqramlar bu ağır problemin həlli üçün bizə imkan verəcəkdir. Bununla bərabər, bütün regionlarda regionların sosial-iqtisadi inkişafı Dövlət Proqramı uğurla icra edilir. Bu ilin birinci rübündə nəzərdə tutulmuş bütün investisiya layihələri vaxtında həllini tapır. Birinci üç ayda regionlarda təxminən on yeddi min yeni iş yeri açılmışdır. Bu proses davam edir. Bütövlükdə birinci proqramın icrasından sonra ölkəmizdə 930 min yeni iş yeri açılmışdır. Sahibkarlara kömək məqsədi ilə kreditlər ayrılır və bu kreditlər gözəl nəticələrini verməkdədir. Yəni, regionların inkişafı proqramı icra edilir. Regionlara səfərlərim mənə imkan verir ki, görülən işləri özüm gözümlə görüm və deyə bilərəm ki, hər bir bölgədə inkişaf vardır. Ən önəmlisi ondan ibarətdir ki, bu inkişaf davamlıdır. Yəni, biz əldə edilmiş uğurlarla kifayətlənməməliyik. Baxmayaraq ki, son illərdə Azərbaycanda böyük işlər görülmüşdür. Biz daim inkişafda olmalıyıq və daim mövcud problemlərin həlli işində fəal olmalıyıq. Regionların sosial-iqtisadi inkişafı proqramının icrası ilə bərabər, Bakıətrafı qəsəbələrin sosial-iqtisadi inkişafı proqramı da hazırlanır. Bu məqsədlə keçən ay geniş müşavirə keçirilmişdir. Bütün tapşırıqlar verilmişdir.\nHazırda problemlər təhlil edilir. Əslində biz bu problemləri bilirik. O problemlərin həlli üçün xüsusi proqram qəbul olunandan sonra biz bu il proqramda nəzərdə tutulacaq məsələlərin bir hissəsini icra edəcəyik. Ancaq vaxt itirməmək üçün Prezidentin ehtiyat fondundan Bakı Şəhər İcra Hakimiyyətinə 10 milyon manat ayrılmışdır ki, bu məsələlər təxirə salınmadan həllini tapsın.\nArtıq qəsəbələrdə işlər başlamışdır. Mən indi qəsəbələrdə tez-tez oluram, əvvəlki dövrlərdə də olmuşam. Vəziyyətlə tanış oluram və insanlardan birbaşa soruşuram ki, hansı məsələlər onları daha çox narahat edir. Deyə bilərəm ki, qəsəbələrdə son illərdə böyük işlər görülmüşdür. Tikilən məktəblər, demək olar ki, qəsəbələrdə təhsil sahəsinin inkişafına müsbət təsir göstərmişdir. Bəzi qəsəbələrdə su qıtlığı mövcuddur. Kanalizasiya problemi, demək olar ki, bütün qəsəbələrə xas olan məsələdir. Kanalizasiya problemi təkcə qəsəbələrdə deyil, Bakı şəhərinin özündə də qarşıda duran çox kəskin məsələdir. Ancaq bununla bərabər, son illər aparılmış işlər nəticəsində elektrik enerjisi ilə təminat yaxşıdır. Heç bir şikayət, heç bir müraciət olmamışdır. Qəsəbələrin qazlaşdırılması prosesi gedir. Hazırda bu məsələ demək olar ki, tam şəkildə həll edilib. Sadəcə, növbəti bir neçə il ərzində biz yeni xətlərin çəkilişi nəticəsində qazın təzyiqinin də yaxşılaşdırılmasına nail olmalıyıq. Səhiyyə məsələləri müəyyən dərəcədə həll olunub. Amma yeni xəstəxanaların, poliklinikaların tikintisinə ehtiyac vardır. Ən vacib məsələ, - bu problemi bütün qəsəbələrə aid etmək olar, - yollar məsələsidir. Demək olar ki, qəsəbələrin yollarının əksəriyyəti torpaq yollarıdır. Hazırda yol çəkilişi prosesi başlamışdır" Prezident bildirib.\nDövlət başçısı hesab edir ki, geniş, çox dəqiq və konkret proqram qəbul olunandan sonra 2013-cü ilə qədər biz qəsəbələrdə mövcud problemlərin böyük əksəriyyətini həll etməliyik.\n"Baxmayaraq ki, bu çox böyük proqramdır. Qəsəbələrdə hazırda 800 mindən artıq əhali yaşayır. Bu özlüyündə böyük bir şəhərdir. Ancaq bu məsələ öz həllini tapmalıdır. Ümid edirəm ki, biz qısa müddət ərzində bu məsələnin həllinə nail olacağıq.\nBirinci rübdə ölkəmizdə böyük infrastruktur layihələri icra edilirdi. Bu layihələrin icrası cədvəl üzrə gedir. Qazlaşdırma prosesi gedir. Su, kanalizasiya məsələləri həll edilir, həm magistral, həm qəsəbələrarası yollar çəkilir. Böyük infrastruktur layihələrinin arasında Heydər Əliyev Beynəlxalq Aeroportunun yeni binasının tikintisini mən xüsusi qeyd etmək istəyirəm. Aeroport hər bir ölkənin giriş qapısıdır. Hazırda beynəlxalq aeroportumuz Azərbaycanın indiki inkişaf səviyyəsinə və xüsusilə gələcək inkişafımıza tam şəkildə cavab vermir. Ona görə, həm aeroportun yeni binası tikilməlidir. Artıq işlər başlanmışdır. Eyni zamanda, yeni uçuş-enmə zolaqları tikilməlidir. Bütün xidmət infrastrukturu yenidən qurulmalıdır. Heydər Əliyev Beynəlxalq Aeroportu dünya miqyasında ən gözəl, ən müasir və ən səviyyəli aeroportların sırasına daxil edilməlidir. Növbəti iki il ərzində əminəm ki, tikinti başa çatacaq və ölkəmiz üçün çox vacib olan infrastruktur obyekti istismara veriləcəkdir.\nBildiyiniz kimi, hazırda digər böyük infrastruktur layihələri icra edilir. Mən onların sırasında Beynəlxalq Dəniz Ticarət Limanını qeyd etmək istəyirəm. Orada işlər yaxşı gedir. Gəmiqayırma zavodunun tikintisi gedir. Yəni, bu iki böyük layihə və aeroportu da əlavə etsək, Azərbaycanın nəqliyyat imkanlarını yüksək dərəcədə artıracaqdır. Növbəti aylar ərzində yeni gəmilərin, bərələrin alınması nəzərdə tutulur. Çünki Azərbaycan üzərindən yükdaşımaların həcmi artmaqdadır. Baxmayaraq ki, son illərdə biz ona yaxın yeni müasir tanker, yük gəmiləri almışıq, buna yenə də ehtiyac vardır. Nəzərə almalıyıq ki, 2012-ci ildə Bakı-Tbilisi-Qars dəmir yolu istismara verilməlidir. Biz bütün hazırlıq işlərini elə qurmalıyıq ki, Bakı-Tbilisi-Qars dəmir yolu istismara veriləndən sonra bir gün də yubanma olmasın. Ona görə, yeni bərələrin alınması məsələləri qoyulubdur və bu il o məsələlər öz həllini tapacaqdır.\nİnformasiya-kommunikasiya sektorunda bu ilin birinci rübündə çox böyük artım vardır. Bu sektor çox dinamik inkişaf edir. Mən bu barədə fikirlərimi bir neçə dəfə bildirmişəm. Azərbaycan bu bölgədə artıq informasiya-kommunikasiya texnologiyaları üzrə mərkəzə çevrilir. Ənənəvi olaraq Bakutel sərgiləri keçirilir. Azərbaycana və burada görülən işlərə dünyada maraq artır. Bu sektorun inkişafı Azərbaycanda ümumi intellektual potensialın və intellektual imkanlarımızın inkişafına xidmət göstərəcək, eyni zamanda, bu sektorun böyük kommersiya əhəmiyyəti vardır. Artıq bu sektor bizim üçün yeni bir gəlir mənbəyinə çevrilir. Gələcəkdə bu sektorda əldə olunacaq gəlirlər ölkə iqtisadiyyatının inkişafına çox güclü təsir göstərəcəkdir.\nSüni peykin yaradılması proqramı icra edilir. Ümid edirəm ki, Azərbaycan artıq yaxın zamanlarda öz peykinə malik olacaqdır. Bu, həm ölkənin imici və nüfuzlu üçün çox vacib olan məsələdir. İlk növbədə isə praktiki nöqteyi-nəzərdən bu, çox vacib olan layihədir. Peykin kommersiya istismarından əldə olunacaq gəlirlər də bizə yaxşı imkanlar yaradacaqdır" Prezident çıxışında vurğulayıb.\n"İlin birinci rübündə görülmüş işlər göstərir ki, ölkə iqtisadiyyatı uğurla inkişaf edir, sosial məsələlər öz həllini tapır, hər bir sahə üzrə konkret proqramlar vardır. Bu proqramlar icra edilir. Hökumət üzvləri isə öz vəzifələrini bilirlər və vəzifə borcunu icra edirlər.\nDünyada gedən proseslər, xüsusilə neftin dünya bazarlarında kəskin şəkildə bahalaşması istər-istəməz inflyasiya risklərini də artırır. Bilirsiniz ki, biz bir neçə il bundan əvvəl də oxşar mənzərə ilə üzləşmişdik. O vaxt da neftin qiyməti kəskin şəkildə - haradasa 60 dollardan 140 dollara qədər qalxmışdı və müəyyən müddətdən sonra biz bu kəskin artımı istehlak qiymətlərinin artırılmasında da gördük. Yəni, istisna olunmur və yəqin ki, inflyasiya risklərinin artması qaçılmazdır. Belə olan halda biz gərək antiinflyasiya tədbirlərinin gücləndirilməsində daha da məqsədyönlü siyasət aparaq" İlham Əliyev yekun nitqində bildirib.\nDövlət başçısı bildirib ki, makroiqtisadi sabitliyə daha da çox diqqət göstərək.\n"Makroiqtisadi sabitlik həmişə diqqət mərkəzindədir. İqtisadi inkişafla bağlı bütün tədbirlərdə, demək olar ki, bu məsələyə xüsusi diqqət göstərilir. Keçən il inflyasiyanın səviyyəsi qəbuledilən həcmdə idi. Biz görürük ki, bu ilin birinci rübündə inflyasiya 9,1 faiz artmışdır. Ona görə həm dünyada gedən proseslər, neftin bahalaşması, eyni zamanda, ölkəmizdə maaşların, pensiyaların gözlənilən artırılması məsələləri istər-istəməz inflyasiya risklərinə öz təsirini göstərəcəkdir. Biz çalışmalıyıq ki, 2011-ci ildə inflyasiya birrəqəmli olsun və bütün antiinflyasiya tədbirləri daha da güclü və məqsədyönlü şəkildə həyata keçirilsin.\nİstehlak qiymətlərinə nəzarət vardır, daim monitorinq aparılır və bundan sonra da biz bu məsələlərlə məşğul olacağıq. İnhisarçılığa qarşı mübarizəni daha da gücləndirməliyik. Həm idxalda, həm də ki, daxili istehsalda inhisarçılığa qarşı mübarizə daha da güclü aparılmalıdır. Bəzi hallarda inhisarçılıq deyəndə daha çox idxalla bağlı olan məsələlər yada düşür. Ancaq son hadisələr, xüsusilə Novruz bayramı ərəfəsində müşahidə olunan mənzərə onu göstərir ki, daxildə istehsal olunan malların qiymətlərinin süni şəkildə qaldırılması halları baş vermişdir. Biz dərhal operativ şəkildə lazımi tədbirləri gördük. Süni şəkildə artırılan qiymətlərin tənzimlənməsi üçün lazımi addımları atdıq. Ancaq həm idxalla, həm də daxili istehsalla bağlı inhisarçılığa yol verilməməlidir" Prezident yekun nitqində qeyd edib.\nDövlət başçısının sözlərinə görə, Azərbaycanın bazarı demək olar ki, kifayət qədər məhduddur.\n"Əgər hansısa bir böyük istehsalçı yaranırsa,- biz istəyirik, maraqlıyıq ki, həm orta və kiçik sahibkarlıq artsın, həm böyük şirkətlərimiz olsun və onlar da güclənsin, dövlət tərəfindən verilən dəstək, siyasi, iqtisadi dəstək artıq böyük şirkətlərin yaranmasına xidmət göstərir,- ancaq, eyni zamanda, böyük şirkət istər-istəməz inhisarçıya çevrilir, bəzi hallarda öz maraqlarının təmin olunması üçün qəbuledilməz addımlar atır.\nBelə olan halda inhisarçılığa qarşı mübarizə həm idxalda, həm daxili istehsalda daha da güclü olmalıdır və elə etməliyik ki, xoşagəlməz hallara yol verilməsin.\nMən həmişə insanlarla təmasda olan zaman müraciət edirəm ki, xoşagəlməz hallar haqqında məlumatlar versinlər. Azərbaycanda ümumiyyətlə, bütün sahələrdə ictimai nəzarət daha da güclü olmalıdır. İslahatların dərinləşməsi prosesi getməlidir. Bu da antikorrupsiya tədbirlərinin arasında mühüm əhəmiyyətə malik olan sahədir. Sağlam rəqabət təmin edilməlidir. Qeyri-sağlam rəqabət aradan qaldırılmalıdır. Bütün sahələrdə şəffaflıq təmin edilməlidir. Bizdə bu sahədə gözəl təcrübə vardır. Bizdə şəffaflıqla bağlı məsələlər uğurla həllini tapır. Azərbaycan Dövlət Neft Fondunu misal gətirmək olar. Dünya miqyasında ən böyük və müsbət qiymətlərə layiq olan qurumdur və biz şəffaflıqla bağlı inkişaf etmiş ölkələrin bir çoxundan qabaqdayıq. Bu sahədə əldə olunmuş nailiyyətlər bütün başqa sahələrə də şamil edilməlidir" Prezident bildirib.\nİlham Əliyev deyib ki, miqrasiya ilə bağlı məsələlər Azərbaycanda uğurla həllini tapır. Miqrasiya da inkişafın təzahürüdür. Bir neçə il bundan əvvəl Nazirlər Kabinetinin toplantısında mən məsələ qaldırmışdım ki, vaxt gələcək və biz bu problemlə üzləşə bilərik. O vaxt gəldi və Miqrasiya Xidmətinin vaxtında yaradılması bizə imkan verdi ki, bu prosesləri lazımi səviyyədə tənzimləyək. Qanunsuz miqrasiyaya qarşı ciddi tədbirlər görülür. Yenə də demək istəyirəm ki, miqrasiya inkişafın əlamətidir. Əgər Azərbaycanda sürətli inkişaf olmasaydı, xaricdən Azərbaycana işləmək üçün gələnlərin sayı o qədər də çox olmazdı.\nBiz əlbəttə ki, ilk növbədə daxili əmək resurslarımızı müdafiə etməliyik. Baxmayaraq ki, son illərdə Azərbaycanda bir milyona yaxın iş yeri yaradılmışdır və bunun tam əksəriyyəti daimi iş yerləridir, yenə də işsizlik məsələləri vardır. Elə etməliyik ki, ilk növbədə Azərbaycan vətəndaşları işlə təmin olunsunlar.\n"Eyni zamanda, Azərbaycan dünya iqtisadiyyatının bir parçasıdır və biz bütün inteqrasiya proqramlarına çox müsbət baxırıq. Azərbaycanda liberal iqtisadiyyat və işləmək üçün bütün imkanlar vardır. Azərbaycan xalqı qonaqpərvər xalqdır, Azərbaycanda quruculuq-abadlıq işləri, müasir xidmətlərin yaradılması məsələləri əlbəttə ki, miqrantları cəlb edir. Bununla bərabər, onu da qeyd etməliyik ki, Azərbaycanda ictimai asayiş çox yüksək səviyyədə qorunur, təhlükəsizlik tədbirləri güclüdür. Şəhərlərimizə xas olan əlamət ondan ibarətdir ki, insanlar özlərini çox rahat hiss edirlər. Azərbaycanda kriminogen durum da çox yaxşıdır.\nBütün bu amillər əlbəttə ki, xaricdən gələnlərə, necə deyərlər, əlavə təkan verir. Yenə də demək istəyirəm ki, biz xoş niyyətlə gələn bütün qonaqlara öz qapılarımızı açırıq. Ancaq bütün bu işlər qanun çərçivəsində həll olunmalıdır və qanunsuz miqrasiyaya qarşı tədbirlər davam etdirilməlidir.\nHazırda taxılçılığın inkişafı ilə bağlı təkliflər paketi hazırlanır. Bundan əvvəlki iclaslarda bu barədə tapşırıqlar verilmişdir ki, böyük fermer təsərrüfatları, infrastruktur yaradılsın və bu işlərə böyük torpaq sahələri cəlb edilsin, suvarma məsələləri öz həllini tapsın.\nŞübhə etmirəm ki, növbəti illərdə qeyri-neft sektorunun, kənd təsərrüfatının və sahibkarlığın inkişafı daha da sürətlə gedəcək və bizə imkan verəcək ki, ərzaq təhlükəsizliyimizi tam şəkildə təmin edək.\nBiz bu məsələni bir neçə il bundan əvvəl qoymuşuq. Deyə bilərəm ki, miqrasiya ilə bağlı olan məsələlərdəki kimi, biz yenə də uzaqgörənlik göstərmişdik. Çünki biz ərzaq təhlükəsizliyi ilə bağlı məsələləri gündəliyə salanda o vaxt hələ bu məsələ dünya miqyasında bu qədər də kəskinləşməmişdi" Prezident qeyd edib.\nDövlət başçısı deyib ki, son illər ərzində müəyyən hava şəraiti ilə, təbii fəlakətlərlə bağlı xüsusilə taxılçılıqda bəzi ölkələr tərəfindən ixraca qoyulan məhdudiyyətlər göstərir ki, biz aqrar siyasətimizi ancaq daxili resurslar üzərində aparmalıyıq. Azərbaycanda uzun illər ərzində aparılan aqrar islahatlar, 1990-cı illərdə aparılmış və davam etdirilən çox cəsarətli aqrar islahatlar, fermerlərə göstərilən dəstək, vergilərin ləğvi, bugünkü reallıqlar imkan verir ki, biz öz gücümüzə arxalanaraq ərzaq təhlükəsizliyimizi təmin edə bilək. Bu məsələ ilə bağlı sahibkarlarla görüşdə geniş fikir mübadiləsi aparılmışdır. Təkrara ehtiyac yoxdur. Sadəcə olaraq, demək istəyirəm ki, bu məsələ də daim gündəlikdə olmalıdır.\n"Ətraf mühitin qorunması işində səylərimizi daha da gücləndirməliyik. Düzdür, "Ekologiya ili" rəsmən başa çatdı. Ancaq hər il "Ekologiya ili" olmalıdır - həm ağacəkmə məsələləri, həm içməli su ilə təminat, neftlə çirklənmiş ərazilərin təmizlənməsi. Bu məsələlərin həlli üçün dövlət büdcəsində vəsait nəzərdə tutulur. Dövlət büdcəsinə düzəlişlər ediləndən sonra yenə də bu məqsədlər üçün vəsait nəzərə alınmalıdır.\nHazırda bütün ölkədə içməli su və kanalizasiya layihələri icra edilir. Bu layihələr daha da sürətlə icra edilməlidir və belə görünür ki, Azərbaycan dövləti, yəni dövlət büdcəmiz əsas yükü öz üzərinə götürməlidir.\nMən təxminən əvvəlki illərdə də belə qənaətdə idim ki, gec-tez biz bu məsələni də öz üzərimizə götürəcəyik. Çünki bildiyiniz kimi, beynəlxalq maliyyə qurumları ilə apardığımız danışıqlar həm uzanırdı, həm də müəyyən şərtlər irəli sürülürdü. İndi Azərbaycanın maliyyə imkanları kifayət qədər genişdir və bu rəqəmlər də səsləndi. Bizim valyuta ehtiyatlarımız artır, biz bu yaxınlarda büdcəyə əlavələr edəcəyik. Ona görə əsas yükü Azərbaycan dövləti öz üzərinə götürməlidir. Harada ki, məqbul şərtlərlə və yaxşı kommersiya şərtləri ilə kreditlərin verilməsi mümkündür, əlbəttə, biz bu imkanlardan istifadə etməliyik. Harada ki, məsələ uzanır, yaxud da şərtlər çox sərtdir, əlbəttə, mən hesab edirəm ki, biz belə kreditlərə heç müraciət etməməliyik, bu işləri daxili imkanlar hesabına görməliyik. Bu məqsədlə dövlət büdcəmizdə əlavə vəsait nəzərdə tutulmalıdır ki, işlər daha da sürətlə getsin, növbəti bir neçə il ərzində bütün ölkədə su, kanalizasiya məsələləri öz həllini tapsın.\nƏlbəttə ki, bu məsələlər regional inkişaf proqramında daha da böyük həcmdə öz əksini tapmalıdır. Regional inkişaf proqramında, əlbəttə ki, bu məsələlər qoyulubdur. Konkret icra müddəti də qoyulubdur. Yəni, buna daha da böyük diqqət göstərilməlidir. Eyni zamanda, regionlarla bağlı olan layihələr arasında kənd yollarının tikintisi xüsusi əhəmiyyət kəsb edir. Bu məqsədlər üçün keçmişdə də vəsait ayrılmışdır və müxtəlif bölgələrdə yeni kənd yolları salınmışdır. Mən o yolların açılışında iştirak etmişəm. O yollar on minlərlə insanı, yüzlərlə kəndi birləşdirir. Yeni infrastrukturun yaradılması həm bölgələrin inkişafına xidmət göstərir, həm də insanların rahatlığı üçün çox vacibdir. Hesab edirəm ki, kənd yollarının tikintisinə böyük məbləğdə əlavə vəsait ayrılmalıdır. Hazırda yerlərdən təkliflər gəlir. İlk növbədə biz, yenə də deyirəm, böyük yaşayış məntəqələrini birləşdirən yolların tikintisi ilə məşğul olmalıyıq. Əlbəttə ki, biz ən bərbad vəziyyətdə olan yolları da bərpa etməliyik, əslində yenidən qurmalıyıq. Çünki əfsuslar olsun ki, nəinki bölgələrdə, hətta Bakı qəsəbələrində və kəndlərində yolların əksəriyyəti torpaq yollarıdır.\nBu da qətiyyən dözülməz bir haldır. Ona görə, bir də demək istəyirəm ki, qəsəbələrlə bağlı olan məsələlərin içərisində yollar, su və kanalizasiya məsələləri prioritet məna daşıyır.\nBakı qəsəbələri ilə bağlı olan məsələlər haqqında mən giriş sözümdə öz fikirlərimi bildirdim. Bu ay proqram qəbul ediləcəkdir. Proqrama çox ciddi nəzarət edilməlidir. Həm Bakı İcra Hakimiyyəti, rayon icra hakimiyyətləri, İqtisadi İnkişaf Nazirliyi tərəfindən proqram vaxtaşırı təhlil olunmalıdır, əlavələr edilməlidir. Mən ümid edirəm ki, qəsəbələrə aid olan bütün məsələlər proqramda öz əksini tapacaqdır.\nAncaq həyat yerində durmur. Biz regional inkişaf proqramının icrası ilə bağlı bu mənzərə ilə üzləşmişdik ki, müəyyən mərhələlərdə düzəlişlər də, əlavələr də edildi. Hər halda bu məsələ ölkə qarşısında duran məsələlərin içərisində xüsusi əhəmiyyətə malikdir. Bununla bərabər, həm regional proqram, həm Bakı qəsəbələrinin inkişafı proqramı çərçivəsində qəzalı vəziyyətdə olan məktəblərin bərpası və yenidən qurulması məsələləri öz həllini tapmalıdır.\nSon illərdə bu sahədə çox böyük işlər görülmüşdür. İki mindən artıq məktəb tikilib istifadəyə verilmişdir, əlavə korpuslar tikilmişdir. Ancaq qəzalı vəziyyətdə olan məktəblərin sayı hələ də kifayət qədərdir. Burada əlbəttə ki, müxtəlif fikirlər ola bilər: hansı məktəb qəzalı məktəb hesab olunmalıdır və burada fikir müxtəlifliyi vardır. Çünki mən bu məsələ ilə bağlı göstərişlər vermişəm ki, qəzalı vəziyyətdə olan məktəblərin sayını mənə versinlər və o məktəblər hansı rayonlarda, hansı qəsəbələrdə yerləşir. Hər halda, mən hesab edirəm ki, Azərbaycanda pis vəziyyətdə məktəb olmamalıdır. Bunu ya qəzalı adlandırmaq, yaxud da ki, pis vəziyyətdə olan məktəb kimi qələmə vermək olar. Ancaq bütün məktəblər yaxşı vəziyyətdə olmalıdır. Harada ki yenidən qurulmalıdır onu edəcəyik, harada ki, təmirə ehtiyac var əlbəttə ki, onlar təmir olunacaqdır. Yaxın gələcəkdə o məktəblərin dəqiqləşdirilmiş siyahısı verilməlidir. Büdcəyə əlavələr edilən zaman bu məqsədlər üçün də vəsait nəzərdə tutulacaqdır. Bununla bərabər, ölkədə uşaq bağçaları ilə bağlı problemlər də vardır. Biz bu problemləri bilirik. Bu problemlər müstəqilliyimizin ilk illərində yaranmışdır. O vaxt uşaq bağçalarının bir hissəsi özəlləşdirilmişdir. Yaxud da ki, onlardan başqa məqsədlər üçün istifadə olundu. Bəzilərində dükanlar, restoranlar, digər məişət obyektləri yaradıldı. Yəni, o dövrdə belə xoşagəlməz hallara yol verilirdi. Ona görə, hazırda mövcud olan uşaq bağçaları bizim tələbatımıza heç uyğun gəlmir.\nNəzərə alsaq ki, Azərbaycan əhalisi də artır və bu, çox müsbət haldır. Artıq Azərbaycanda doqquz milyon əhali vardır. Sovet vaxtında tikilmiş bağçalar daha az əhaliyə hesablanmışdır. Ona görə bu vəziyyət çox ciddidir. Burada yeganə yol, hesab edirəm real yol ondan ibarətdir ki, yeni uşaq bağçaları tikilməlidir. Mən hesab etmirəm ki, biz özəlləşdirmənin nəticələrinə yenidən baxaq. Bu, mümkün deyildir. Azərbaycan bazar iqtisadiyyatına sadiq olan ölkədir. Azərbaycan xarici və daxili investorlar üçün çox etibarlı ölkədir və bu, bizim böyük nailiyyətimizdir. Çünki hamı bilir ki, Azərbaycan öz sözünə sadiq olan ölkədir və investisiyalar,- istər xarici, istər daxili, - dövlət tərəfindən qorunur. Bu siyasət bundan sonra da davam etdiriləcəkdir. Ona görə bizim bircə yolumuz qalır ki, yerlər müəyyən edilsin və biz uşaq bağçalarının tikintisinə geniş şəkildə başlaya bilək. Ona görə bu göstərişi də verirəm. Büdcəyə əlavələrdə bu məsələ mütləq öz həllini tapmalıdır. Bu il və növbəti illərdə uşaq bağçalarının tikintisi proqramı icra edilməlidir.\nNefq-qaz sektorunda işlər gedir. Azərbaycan öz imkanlarını genişləndirir və bütün ölkədə qazlaşdırma prosesi gedir. Demək olar ki, hər həftə hansısa bir yeni kənd qazlaşdırılır. Bütün infrastruktur yenidən qurulur, bu işlər müasir səviyyədə görülür və hesab edirəm ki, növbəti iki il ərzində ölkədə qazlaşdırma ilə bağlı əsas məsələlər öz həllini tapacaqdır. Bu ilin birinci rübündə Avropa İttifaqı ilə Azərbaycan arasında "Cənub" qaz dəhlizi üzrə bəyannamə imzalanmışdır. Bu bəyannamə hər iki tərəfin maraqlarını təmin edir. Bəyannamədə Azərbaycan Avropa istehlakçıları üçün təchizatçı və kömək edən ölkə kimi göstərilir. Bu bəyannamənin çox böyük mənası vardır. Azərbaycanın zəngin qaz ehtiyatları müxtəlif yollarla dünya bazarlarına çatdırılır və çatdırılmalıdır. Biz elə etməliyik ki, zəngin qaz ehtiyatlarımızdan maksimum dərəcədə səmərəli şəkildə istifadə edək, yaxın gələcəkdə hasilatın həcmini artıraq. Bunu etmək üçün, şübhəsiz, bizim üçün mövcud olan bazarlarda qazımızın həcmini artırmalıyıq və yeni bazarlara çıxmaq üçün çalışmalıyıq. Hazırda müxtəlif ölkələrlə ikitərəfli danışıqlar gedir və əlbəttə, Avropa İttifaqı ilə Azərbaycan arasındakı əlaqələr, imzalanmış sənədlər bu məsələnin həlli üçün mühüm addım olacaqdır.\nBizdə elektrik enerjisinin istehsalı sahəsində bütün işlər lazımi səviyyədə aparılır. Azərbaycan artıq elektrik enerjisi ixrac edən ölkəyə çevrilibdir. Biz bütün qonşu ölkələrə enerji ixrac edirik. Bununla bərabər, biz yenə də ölkə daxilindəki enerji güclərini artırırıq. Növbəti müddətdə biz elektrik xətlərinin yeniləşməsinə daha çox diqqət verməliyik. Çünki generasiya güclərimiz kifayət qədərdir. Bu il Füzuli Su Elektrik Stansiyası istismara verilməlidir. Onun gücü 25 meqavatdır və "Cənub" Elektrik Stansiyası istifadəyə verilməlidir. Onun gücü isə 800 meqavata yaxındır. Hazırda müxtəlif hesablamalara görə 1000 meqavata yaxın əlavə enerji gücümüz vardır ki, biz ondan istifadə etmirik. Biz gələcəkdə əlbəttə ki, elektrik enerjisinin ixracı ilə daha da ciddi məşğul olmalıyıq. Bunu etmək üçün qaz sahəsində olduğu kimi, həm hazırkı bazarlara ixracı artırmalıyıq, eyni zamanda, yeni bazarlara da çıxmalıyıq. Bu məqsədlə hazırda Azərbaycan ilə Gürcüstan arasında 500 kilovotluq enerji xətlərinin tikintisi başlanmışdır. Bu məqsədlə Samuxda yeni böyük yarımstansiya tikilmişdir. Mən bu yaxınlarda onun açılışında iştirak etmişəm. Yəni, bütün bu işlər bizə lazımdır ki, maksimum dərəcədə elektrik enerjisini ixrac edə bilək. Neft və qazdan sonra üçüncü vacib ixrac xəttimiz bu xətt olmalıdır. Bununla bərabər, bərpa olunan enerji mənbələrinin yaradılması prosesi gedir, kiçik su elektrik stansiyaları tikilir, bir neçəsinin təməl daşı qoyulmuşdur. Yenə də kiçik su elektrik stansiyalarının tikintisi nəzərdə tutulur və Azərbaycanda digər alternativ enerji mənbələrinin yaradılması prosesi gedir" Prezident bildirib.\nDövlət başçısının sözlərinə görə, magistral yolların tikintisi ilə bağlı əlavə tədbirlər görülməlidir. Çox işlər görülüb.\n"Bütün magistral yollarda işlər gedir. Şəhərlərarası yollar, kənd yolları tikilir. Hesab edirəm ki, biz ilin sonuna qədər bu sahədə əlavə vəsaitin ayrılması hesabına işi daha da sürətləndirməliyik. Xüsusilə Bakı-Rusiya sərhədi yolunun davam etdirilməsi üçün əlavə vəsait nəzərdə tutulmalıdır ki, biz bu yolun tikintisini tezliklə başa vuraq. Yolun böyük hissəsi artıq beynəlxalq standartlara uyğundur. Sərhədə yaxın olan qalan hissənin tikintisini də tezliklə təmin etməliyik. Bakı-Gürcüstan yolunun bir hissəsi ikizolaqlı, bir hissəsi dördzolaqlıdır. Nəzərə alsaq ki, o yoldan istifadə çox intensiv xarakter daşıyır, biz ikizolaqlı hissəni dörd zolağa genişləndirməliyik. Bu tapşırığı da verirəm ki, Bakıdan Gürcüstan sərhədinə qədər bu yolun hamısı dördzolaqlı olsun.\nBu layihəyə başlamaq üçün əlavə vəsait nəzərdə tutulmalıdır. Bakı-İran sərhədi yolunun inşası cədvəl üzrə gedir. Bu yol bəri başdan dördzolaqlı kimi nəzərdə tutulmuşdur. Orada bütün işlər cədvəl üzrə gedir. Yolların tikintisi ilə vaxtaşırı tanış oluram və işlər lazımi səviyyədə görülür.\nBakı-Şamaxı yolu. O da demək olar ki, Bakı-Balakən sərhəd yolunun bir hissəsidir. O da yenidən qurulub. İkizolaqlı yol kimi qurulub. Hesab edirəm, bu yolu da dörd zolağa genişləndirmək üçün əlavə tədbirlər görülməlidir ki, bu yolla gedib-gəlmək daha da rahat olsun.\nBakıda yeni qovşaqlar, körpülər, tunellər tikilir. Bu işlər şəhərimizin müxtəlif yerlərində gedir. Bakı qəsəbələrinin proqramı çərçivəsində qəsəbələrarası yolların tikintisi də nəzərdə tutulur. Bu işlər daha da sürətlə aparılmalıdır. Bütün bu işləri görmək üçün yaxın zamanlarda büdcəyə əlavələr edilməlidir, dürüstləşmə aparılmalıdır. İndi müvafiq göstərişlər verilmişdir, təkliflər hazırlanır. Nəzərə almalıyıq ki, əlavə maliyyə resurslarımız vardır, dünyada neftin qiyməti artmışdır. Təbii olar ki, biz həllini gözləyən məsələləri elə bu il həll edək və bu məsələləri gələn ilə saxlamayaq. İlk növbədə qeyd etdiyim məsələlər, infrastruktur layihələri əlavə edilməlidir, tikinti işləri, sosialyönümlü tədbirlər, - bu barədə burada deyildi, - dürüstləşmə zamanı nəzərə alınmalıdır.\nBütün digər məsələlər öz həllini tapır. Yenə də demək istəyirəm ki, hökumət üzvləri öz vəzifə borcunu yaxşı bilirlər. Ölkədə bütövlükdə işlər yaxşı gedir. 2011-ci ilin birinci rübünün yekunları da bunu təsdiqləyir. Gələn aylarda, ilin sonuna qədər biz eyni əzmkarlıqla və peşəkarlıqla işləməliyik, ölkə qarşısında duran bütün vəzifələri icra etməliyik.\nSağ olun" İlham Əliyev bildirib.


İlham Əliyev İstanbulda Ərdoğanla görüşdü | Bizimxeber\nİlham Əliyev İstanbulda Ərdoğanla görüşdü\n09 Oktyabr 2016 / 23:44 / Baxış sayı: 976 Oktyabrın 9-da İstanbulda Azərbaycan Respublikasının Prezidenti İlham Əliyevin və Türkiyə Respublikasının Prezidenti Rəcəb Tayyib Ərdoğanın görüşü olub.\n***16:18Azərbaycan Respublikasının Prezidenti İlham Əliyev İstanbulda keçirilən 23-cü Dünya Enerji Konqresində iştirak etmək üçün oktyabrın 9-da Türkiyə Respublikasına işgüzar səfərə gəlib. Azərbaycanın və Türkiyənin dövlət bayraqlarının dalğalandığı İstanbulun Atatürk Beynəlxalq Hava Limanında Prezident İlham Əliyevin şərəfinə fəxri qarovul dəstəsi düzülüb. Fəxri qarovul dəstəsinin rəisi Prezident İlham Əliyevə raport verib. Dövlətimizin başçısı fəxri qarovul dəstəsini salamlayıb. Azərbaycan Prezidentini Türkiyənin yüksək səviyyəli dövlət və hökumət nümayəndələri qarşılayıblar.(AzərTAc)


11 avqust: Buludlu ve külekli hava - Azadliq Xeber\n11 avqust: Buludlu ve külekli hava\n11 avqust: Buludlu və küləkli hava\n13:13 xeber – Sabah ölkədə yağmursuz hava müşahidə olunacaq. Azadlıq.az xəbər verir ki, anspress-in Ekologiya və Təbii Sərvətlər Nazirliyi Milli Hidrometeorologiya Departamentinə istinadən verdiyi məlumata görə, avqustun 11-də Bakıda və Abşeron yarımadasında havanın dəyişkən buludlu olacağı, yağmursuz keçəcəyi gözlənilir.\nGün ərzində əsən şimal-qərb küləyi gündüz cənub-şərq küləyinə keçəcək.\nBakıda və Abşeron yarımadasında avqustun 11-də havanın temperaturu gecə 23-26˚, gündüz 30-35˚ isti olacaq.\nAvqustun 11-də əksər rayonlarda hava şəraitinin əsasən yağmursuz keçəcəyi gözlənilir. Gün ərzində şərq küləyi əsəcək, ayrı-ayrı yerlərdə arabir güclənəcək.\nHavanın temperaturu aran rayonlarında gecə 19-24˚, gündüz 35-38˚ isti, dağlarda gecə 13-18˚, gündüz 24-29˚ isti olacaq.


Tahir Kərimov Salyandakı villasını neçiyə satır? “Lotu Quli”dən sirli cavab gəldi: &# Astara Təhsil şöbəsində milyonlar necə yeyilib? YASAMALDA dini REYD “Hyundai” şirkəti çökür Prezidentlərin şəxsi aşbazları Hindistana çağırı Neft 40 dollara kimi ucuzlaşacaq – ANALİTİ İran seçkilər ərəfəsində: növbəti prezident kim İsmayıllıda qışa hazırlıq məsələləri müzakirə ol Sərnişindaşımada qiymətlərlə bağlı Tarif Şurasın İKT sahəsində havaya sovrulan qrantlar – n Əli Həsənov: Prezident ciddi kataklizmlərlə imkan verməyəcək”\n28 Yanvar 2016 / 13:39 / Baxış sayı: 120 Azərbaycan Respublikası Prezidentinin İctimai-siyasi məsələlər üzrə köməkçisi Əli Həsənovun APA, “Azərtac” və “Trend” agentiliklərinə müsahibəsi\n– Hazırkı vəziyyətdən çıxış yolunun iki komponentini qeyd etdiniz: mövcud iqtisadi potensial və düzgün idarəetmə. Konkret olaraq Azərbaycana gəldikdə, bu iki amili necə xarakterizə edərdiniz? – Bilirsiniz, 2003-cü ildə Azərbaycan Prezidenti seçilən cənab İlham Əliyevcəmiyyətə yeni inkişaf konsepsiyasını təqdim etdi. Ölkə rəhbəri hesab edirdi ki, Azərbaycan müstəqil dövlət kimi həm regionda, həm də beynəlxalq münasibətlər sistemində öz layiqli yerini tutmalıdır. İlham Əliyev güclü iqtisadi sistemin qurulmasını bunun ən başlıca şərti kimi qiymətləndirdi. Həm də qarşıdan gələn dövrdə Bakı-Tbilisi-Ceyhan neft və Bakı-Tbilisi-Ərzurum qaz layihələrinin işə düşməsindən sonra Azərbaycana daxil olacaq güclü maliyyə axını ən iddialı layihələrin reallaşdırılması üçün etibarlı zəmin yaradırdı. Buna görə də prezident seçildikdən cəmi bir ay sonra cənab İlham Əliyev “Azərbaycan Respublikasında sosial-iqtisadi inkişafın sürətləndirilməsi tədbirləri haqqında” xüsusi Fərman imzaladı və bununla da ölkədə iqtisadiyyatın yenidən qurulması strategiyası reallaşdırılmağa başlandı. İqtisadiyyatın qeyri-neft sektorunun inkişaf etdirilməsi, enerji amilindən asılılığın aradan qaldırılması, müasir sosial və iqtisadi infrastrukturun formalaşdırlması, neft kapitalının insan kapitalına çevrilməsi və s. bu strategiyanın başlıca hədəflərini təşkil etdi. Statistikaya diqqət yetirsək, görərik ki, son 12 ildə Azərbaycanda maaşlar 5 dəfə, pensiyalar 7 dəfə artıb, 3 min məktəb, 89 köçkün qəsəbəsi tikilib, 225 min insan yeni mənzillərə köçürülüb. Bu illər ərzində sahibkarlara 1,7 milyard manat güzəştli kredit verilib, ölkəyə 200 milyard dollar sərmayə qoyulubdur ki, bunun da 100 milyard dolları xarici sərmayədir. Əhalinin təbii yanacaq, elektrik enerjisi, içməli su problemi həll edilib. Ölkədə yeni, ən müasir standartlara cavab verən sosial və iqtisadi infrastruktur yaradılıb. Azərbaycanın dünyada nüfuzu artıb, ölkəmiz regionun siyasi, iqtisadi və humanitar mərkəzinə çevrilirb. 10 il bundan əvvəlki Azərbaycanla bugünkü Azərbaycan arasında fərqi təkcə biz yox, bütün dünya görür və bir nümunə kimi qeyd edir.


Koronavirusa hansı ölkədə nə qədər insan yoluxub? - Ölənlər və sağalanlar - CƏDVƏL - VİDEO | Eurasia Diary\nKoronavirusa hansı ölkədə nə qədər insan yoluxub? - Ölənlər və sağalanlar - CƏDVƏL - VİDEO | Eurasia Diary - ednews.net\nKoronavirusa hansı ölkədə nə qədər insan yoluxub? - Ölənlər və sağalanlar - CƏDVƏL - VİDEO\n03.03.2020 13:16 Səhiyyə A- A A+\nÜmumdünya Səhiyyə Təşkilatının hesabatına əsasən, koronavirus xəstəliyinə (COVID-19) dünyanın 74 ölkəsinə rast gəlinib.\nEurasia Diary xəbər verir ki, bu dəqiqəyə qədər dünya üzrə 91 minə yaxın insan dəhşətli virusa yoluxub.\nKoronavirusun yeni növü 2019-cu ilin dekabrında Mərkəzi Çinin əhalisi sıx olan Uhan şəhərində qeydə alınıb. Dünya Səhiyyə Təşkilatı bunu çoxsaylı ocaqları olan epidemiya kimi xarakterizə edərək, beynəlxalq miqyaslı fövqəladə hal kimi tanıyıb. Çindən başqa, epidemiyanın daha çox yayıldığı ölkələr Cənubi Koreya, İtaliya və İrandır.\nBMT Baş katibinin rəsmi nümayəndəsi Stefan Düjarrik brifinqdə bildirib ki, koronavirusun yayılmasına qarşı mübarizəyə fövqəladə yardım fondundan 15 milyon dollar ayrılıb. Bu vəsait Dünya Səhiyyə Təşkilatına və UNICEF-ə virusun yayılmasına nəzarət tədbirləri, yoluxma hallarının araşdırılması və milli laboratoriyaların fəaliyyətinin maliyyələşdirilməsi üçün verilib.\nRəsmi rəqəmlərə görə, COVID-19 virusunun qeydə alındığı ölkələrin siyahısı belədir.\nQeyd edək ki, koronavirusdan ölənlər əsasən yaşlı, ahıl insanlardır. İmmuniteti güclü olan şəxslər xəstəliyə yoluxmur, yoluxsa da sağalırlar. Virus 91 minə yaxın insanda aşkarlansa da, ondan 3117 xəstə vəfat edib. Yəni, ölüm ehtimalı 3-4 faizdir. Eyni zamanda sağalanların sayı da 48 017 nəfər təşkil edir.\nKoronavirus nədir və necə yaranıb?\nÜmumdünya Heyvan Sağlamlığı təşkilatı (OIE) və Dünya Səhiyyə Təşkilatı (DST) yeni yayılmış “2019 novel koronavirus” (2019-nCoV) virusunun heyvan mənşəli olması qənaətinə gəlib. Belə ki, hazırkı epidemiyanın və əvvəlki illərdə yayılmış oxşar MERS (Middle East respiratory syndrome - orta şərq tənəffüs sindromu) və SARS (Severe acute respiratory syndrome - ağır kəskin tənəffüs sindromu) epidemiyalarının yaranmasında heyvanların, heyvan mənşəli məhsulların, o cümlədən balıq və dəniz məhsullarının rolu olduğu artıq öz təsdiqini tapıb.\nVirus ailəsinin adı onun anatomik quruluşu - “tac” formasında olması ilə əlaqədardır və bu ailəyə daxil olan bir sıra viruslar zoonoz infeksiyaların yaranmasına səbəb olur. Həmin virus genetik olaraq bütün digər koronaviruslardan fərqlidir və hazırkı epidemiyanın insanlar arasında daha sürətlə yayılması, xüsusilə diqqəti cəlb edir. Koronaviruslar geniş virus qrupuna mənsub olsa da, onların yalnız altı növü (yenisi sayca yeddinci olacaq) insandan insana ötürülə bilər.\nKoronavirus əsasən hava və damcı yolu ilə keçir. Bu, insanların daha az məsafədə təmasda olmasından asılıdır. Bir metrdən artıq təmas olarsa, bu zaman yoluxma ehtimalı xeyli aşağı düşür. Virus əşyalar vasitəsilə də keçir. Məsələn, bir nəfər qələmi xəstə istifadə edir və biz də həmin qələmdən istifadə edib, əlimizi gözümüzə, burnumuza vursaq, o zaman yoluxa bilərik. Tövsiyə olunur ki, xəstə insanlarla təmasda olunmasın, ictimai yerlərdə, xüsusilə də avtobus və metrodan istifadə edən şəxslər mütləq əllərini tez-tez sabunla yusunlar. Əgər yumaq imkanı yoxdursa, özü ilə spirt gəzdirsin, bununla əllər yuyulsa kifayət edər.\nÇalışmaq lazımdır ki, insanların çox toplaşdığı yerlərdə olmayaq. Su içərkən də diqqətli olmaq lazımdır ki, mənşəyi bəlli olmayan sulardan istifadə edilməsin. Tibbi maskalardan istifadə etsələr daha yaxşı olar. Ancaq ondan istifadənin də müəyyən bir müddəti var. İki saatdan artıq istifadə edilməməlidir. İki saatdan artıq istifadə edilmiş maskalar öz keyfiyyətini itirir.\nKoronavirusa qarşı tədbirlər istənilən halda görülməlidir. Virusa yoluxanlar karantinə alınmalıdır. Bu, o demək deyil ki, koronavirusa yoluxanların hamısı ölmülə üzləşir. Qrip əlamətləri aşkar edildikdə, tibbi maskalardan istifadə olunmalıdır və bu insanlarla çox yaxın təmasdan çəkinmək lazımdır. COVID-19 virusunun Azərbaycan ərazisində yarada biləcəyi təhlükənin qarşısının alınması, profilaktik və təxirəsalınmaz tədbirlərin operativ həyata keçirilməsi məqsədilə Nazirlər Kabinetinin yanında aidiyyəti dövlət orqanlarının və qurumlarının rəhbər şəxslərindən ibarət qərargah yaradılıb.\nQabaqlayıcı tədbirlərin görülməsi və Azərbaycan Respublikasının bütün ərazilərində monitorinqin aparılması üçün aidiyyəti sahə mütəxəssislərindən ibarət ekspert qrupları təşkil olunub. Həmçinin əhalinin məlumatlandırılması və əsassız dezinformasiyaların qarşısının alınması məqsədilə qərargahın +994 12 492 41 61, +994 12 492 75 54, +994 12 505 03 30, + 994 12 505 13 33 nömrəli “qaynar xətləri” fəaliyyət göstərir..(baku.ws)


Sinqapur dollarının məzənnəsi 7 illik minimuma düşüb - Report.az\nSinqapur dollarının məzənnəsi 7 illik minimuma düşüb\nSinqapur dollarının məzənnəsi 7 illik minimuma düşüb Sinqapur üzrə ÜDM-in illik artım proqnozu azaldılıb\n21 Dekabr, 2016 15:18\nBakı. 21 dekabr. REPORT.AZ/ Sinqapur dollarının məzənnəsi 2009-cu ilin maliyyə böhranından sonra ən minimal səviyyəyə geriləyib.\n"Report"un "Vestifinance.ru" saytına istinadən verdiyi xəbərə görə, bu barədə CNBC telekanalı məlumat yayıb. Ekspertlərin fikrincə, Sinqapur dollarının ucuzlaşması prosesi davam edə bilər.\n"Reuters" agentliyinin verdiyi xəbərə əsasən isə, dünən, dekabrın 20-də Sinqapurda ABŞ dollarının məzənnəsi 1,4506 SGD/USD səviyyəsinə çataraq son 7 ilin maksimumuna yüksəlib. Bundan sonra Sinqapur Mərkəzi Bankı valyuta bazarına intervensiya edərək məzənnəni 1,4450 SGD/USD səviyyəsinə salıb.\nQeyd edək ki, ABŞ dollarının məzənnəsi D.Trampın prezident seçilməsindən sonra Asiya regionu da daxil olmaqla dünyanın əksər valyutalarına qarşı möhkəmlənib. Daha sonra isə ABŞ Federal Ehtiyat Sistemi (FES) uçot dərəcəsini artırıb və 2017-ci ildə daha 3 dəfə artıracağını açıqlayıb. Nəticədə, Asiya regionu ölkələrinin valyutalarının məzənnəsi ucuzlaşmağa davam edib. Analitiklərin fikrincə, Sinqapur dollarının devalvasiyası davam edəcək. Buna baxmayaraq, onun 1998-ci il Asiya maliyyə böhranı zamanı çatdığı minimal səviyyə - 1,8557 SGD/USD-yə qədər ucuzlaşacağı ehtimal edilmir.\nYaponiyanın "Nomura" maliyyə holdinqinin analitikləri 2017-ci ildə Sinqapur üçün ÜDM üzrə artım proqnozunu 1%-dən 0,7%-ə azaldıb. Bununla yanaşı, 2017-ci ilin ilk rübünün sonuna SGD/USD məzənnəsinin 1,46, ilin sonuna isə 1,50 olacağını ehtimal edilir.\nСингапурский доллар упал до семилетнего минимума


Qaradagli faciesinden 28 il otur - Azadliq Xeber\nQaradagli faciesinden 28 il otur\n17 Fevral, 2020 00:44 xeber – Qaradağlı faciəsinin ildönümüdür.\n“Report”un xəbərinə görə, faciədən 28 il ötür.\nAzərbaycan Respublikası, Xocavənd rayonunun Qaradağlı kəndi erməni işğalçılarına qarşı 4 il qəhrəmanlıqla mübarizə aparıb. Kənd 1992-ci il fevralın 17-də işğal edilərək yandırılıb, erməni işğalçıları dinc əhaliyə qarşı soyqırımı həyata keçirib. 26 il əvvəl burada törədilən qətliam, kənd sakinlərinə verilən işgəncələr 200 ilə yaxın bir müddətdə erməni millətçilərinin azərbaycanlılara qarşı həyata keçirdiyi etnik təmizləmə və soyqırımı siyasətinin davamı, Azərbaycan türklərinə bəslədikləri nifrətin nəticəsi idi.\nQaradağlı kəndi Xocavənd rayon mərkəzindən 13 kilometr qərbdə, Xocavənd-Xankəndi avtomobil yolunun kənarında, dağətəyi ərazidə yerləşir. 1988-ci ildə Dağlıq Qarabağda erməni separatçılarının baş qaldırdığı vaxt Xocavənd rayonunun Qaradağlı kəndinin də faciəli günləri başladı. Kəndin sakinləri böyüyüb boya-başa çatdıqları doğma yurdun hər qarışı, hər daşı uğrunda mübarizəyə qalxdı, onlarla kənd sakini ermənilərə qarşı qeyri-bərabər döyüşlərdə şəhid olub.\n1990-cı il noyabrın 24-də 3 nəfər kənd sakini Xocavənd-Xankəndi yolunun 6-cı kilometrliyində erməni quldurları tərəfindən vəhşicəsinə qətlə yetirildi. 1991-ci il yanvarın 9-da kəndə gələn UAZ markalı avtomaşın ermənilər tərəfindən atəşə tutuldu, bir nəfər öldürüldü, 4 nəfər yaralandı. Onlardan 2-si sonralar aldığı yaralardan dünyasını dəyişdi. Ermənilər 1991-ci il martın 8-də kəndin yaxınlığında 2 nəfəri vəhşicəsinə qətlə yetirdilər. Həmin il iyunun 28-də kəndin yanındakı fermada 6 sakin – 3 kişi və 3 qadın diri-diri yandırıldı. 1991-ci il sentyabrın 8-də Ağdamdan Qaradağlıya gələn sərnişin avtobusu Xocavənd-Xankəndi yolunun 5-6-cı kilometrliyində erməni quldurları tərəfindən atəşə tutuldu. Avtobusdakı 40 nəfərə yaxın sərnişindən 2 kişi, 6 qadın həlak oldu. 1992-ci il yanvarın 8-də kəndin yaxınlığında daha bir azərbaycanlı vəhşicəsinə qətlə yetirildi, 100-ə yaxın qoyun ermənilər tərəfindən qənimət kimi aparıldı.\n1991-ci il dekabrın 19-da Xocavənd kəndi, 1992-ci il fevralın 12-də isə Şuşanın Malıbəyli kəndi işğal edilərək yandırıldı. Növbəti hədəf Qaradağlı idi. Kənddə vəziyyət getdikcə çətinləşir, faciənin törədiləcəyi gün yaxınlaşırdı.\n1992-ci il fevralın 14-də erməni quldurları xarici muzdluların, xüsusilə Xankəndidə yerləşən sovet ordusunun 366-cı alayının texnikasından və canlı qüvvəsindən istifadə etməklə əlaqəsi hər tərəfdən kəsilmiş, köməksiz qalan Qaradağlı kəndinə hücuma keçdilər. Kənddə olan 104 sakin və 14 əsgər sonuncu gülləyə qədər 4 gün düşmənlə mübarizə apardı. Döyüşlərdə biri qadın olmaqla, 14 nəfər həlak oldu. Silah–sursatı tükənən soydaşlarımız sonda ermənilər tərəfindən əsir götürüldülər və onların növbəti məşəqqətləri başlandı.\nKəndin Bəylik bağı adlanan ərazisində 23 sakin erməni cəlladları tərəfindən güllələndi, əksəriyyəti yaralı halda diri-diri silos quyusunda basdırıldı. Əsirlərin bir hissəsi Qaradağlı-Xankəndi yolu üzərində yerləşən erməni kəndlərində maşınlardan düşürülərək güllələndi. İki nəfər Zəki bulağında, 2 nəfər Cəmiyyət kəndində öldürüldü. Girovluqda olan 8 kənd sakinini ermənilər əzab və işgəncələr verərək amansızlıqla qətlə yetirdilər. Dörd nəfər müxtəlif vaxtlarda şəhid oldu. Beş nəfərin taleyi bu günə qədər məlum deyil.\nBeləliklə, 1992-ci il fevralın 17-də Qaradağlı kəndi erməni silahlıları tərəfindən işğal olunaraq yandırıldı. İşğal zamanı 118 nəfər əsir götürülüb, 33 nəfər güllələnib. Erməni cəlladları öldürülənləri və yaralıları bir yerdə təsərrüfat quyusuna töküb, üzərini torpaqlayıblar. Ümumilikdə əsir götürülənlərdən 68 nəfəri öldürülüb, 50 nəfəri böyük çətinliklərlə əsirlikdən azad edilib. Əsir götürülənlərdən 10-u qadın, 2-si məktəbli olub. Azad olunanlardan 18 nəfəri aldıqları sağalmaz yaralardan sonralar vəfat edib. Əsirlikdə saxlanılanlara qarşı vəhşi, vandalizm hərəkətləri ilə davranılması, insanların başlarının kəsilməsi, diri-diri basdırılması, dişlərinin çəkilməsi, ac-susuz saxlanmaları, döyülərək öldürülmələri insanlığa qarşı törədilmiş cinayət hadisəsi idi. Ermənistanın dövlət səviyyəsində həyata keçirdiyi soyqırımı cinayəti nəticəsində Qaradağlı kəndində iki ailənin hər birindən 4 nəfər qətlə yetirilib, 43 ailə başçısını itirib, 146 uşaq yetim qalıb. Qaradağlı kəndində 91 nəfər, kənd sakinlərinin hər 10 nəfərindən biri qətlə yetirilib. İşğal nəticəsində kənddə 200 ev, 1 mədəniyyət evi, 320 yerlik orta məktəb binası, 25 çarpayılıq xəstəxana binası və digər obyektlər, azərbaycanlılara məxsus tarixi, dini, mədəni abidələr və qəbiristanlıq dağıdılıb. Kəndin 800 nəfərə yaxın sakini məcburi köçkün düşüb.\nQaradağlı faciəsinin dünya ictimaiyyətinə çatdırılması məqsədilə “Soyqırımı: Qaradağlı”, “Soyqırımı Qaradağlı: davam edir…” və “Qaradağlı, mübarizə” sənədli filmləri çəkilib, “Qaradağlı soyqırımı şahidlərin dili ilə” adlı kitab hazırlanıb. Bundan başqa, şəhidlərin xatirəsini əbədiləşdirmək üçün Yeni Qaradağlı, Yeni Xocavənd qəsəbələrində və Nərgiztəpə ərazisində abidə kompleksləri ucaldılıb.


Avtomobilllərin icbari sığortası üzrə daxilolmalar 3% artıb » Yenixeber.org - Oxu xəbərin olsun\nAvtomobilllərin icbari sığortası üzrə daxilolmalar 3% artıb\n2018-ci ilin yanvar-dekabr aylarında avtonəqliyyat vasitəsi sahiblərinin mülki məsuliyyətinin icbari sığortası (AVSMMİS) üzrə sığorta şirkətlərinə daxil olan sığorta haqları 95 mln. 440,5 min manat təşkil edib.\nYenixeber.org Maliyyə Bazarlarına Nəzarət Palatasına istinadən xəbər verir ki, yanvar-noyabr ayları ilə müqayisədə sığorta haqlarının məbləğində 7 mln. 23,5 min manat və ya 7,94%, 2017-ci ilin yanvar-dekabr ayları ilə müqayisədə 2 mln. 836,5 min manat və ya 3,06% artım müşahidə edilib.\nÖtən ilin yanvar-dekabr aylarında avtonəqliyyat vasitəsi sahiblərinin mülki məsuliyyətinin icbari sığortası üzrə ödənişlər 53 mln. 505,2 min manat olub ki, bu da yanvar-noyabr ayındakı göstəricidən 4 mln. 883 min manat və ya 10,04% çoxdur.\nÜmumiyyətlə bu ilin yanvarın 1-nə olan məlumata görə, sığorta şirkətləri avtonəqliyyat vasitəsi sahiblərinin mülki məsuliyyətinin icbari sığortası üzrə daxilolmaların 56,06%-ni ödənişə yönəldib.\nÖtən ilin yanvar-dekabr aylarında avtonəqliyyat vasitəsi sahiblərinin mülki məsuliyyətinin sığortası üzrə sığorta şirkətlərinə daxil olan sığorta haqları 1 mln. 174,5 min manat təşkil edib ki, bu da noyabr ayı ilə müqayisədə 51,6 min manat və ya 4,6% çox, 2017-ci il ilə müqayisədə isə 36,6 min manat və ya 3,02% azdır.\nÖtən ilin yanvar-dekabr aylarında avtonəqliyyat vasitəsi sahiblərinin mülki məsuliyyətinin sığortası üzrə ödənişlər 61,5 min manat olub ki, bu da noyabr ayındakı göstəricidən 6 min manat və ya 10,8% çox, bir il əvvəl ilə müqayisədə isə 39,6 min manat və ya 39,17% azdır.\nÜmumiyyətlə bu ilin yanvarın 1-nə olan məlumata görə, sığorta şirkətləri avtonəqliyyat vasitəsi sahiblərinin mülki məsuliyyətinin sığortası üzrə daxilolmaların 5,24%-ni ödənişə yönəldib.\n2018-ci ilin yanvar-dekabr aylarında avtonəqliyyat vasitələrinin sığortası üzrə sığorta şirkətlərinə daxil olan sığorta haqları 28 mln. 449,7 min manat təşkil edib. Bu, noyabr ayı ilə müqayisədə 2 mln. 632 min manat və ya 10,19%, 2017-ci ilin yanvar-dekabr ayları ilə müqayisədə 5 mln. 902,8 min manat və ya 26,18% çoxdur.\nÖtən ilin yanvar-dekabr aylarında avtonəqliyyat vasitələrinin sığortası üzrə ödənişlər 9 mln. 574,6 min manat olub ki, bu da yanvar-noyabr ayındakı göstəricidən 836,4 min manat və ya 9,57% çox, bir il əvvəl ilə müqayisədə isə 1 mln. 299,2 min manat və ya 11,95% azdır.\nÜmumiyyətlə bu ilin yanvarın 1-nə olan məlumata görə, sığorta şirkətləri avtonəqliyyat vasitəsi sahiblərinin sığortası üzrə daxilolmaların 33,65%-ni ödənişə yönəldib.\nTarix: 31-01-2019 11:45\nİcbari sığorta üzrə 93,647 müqavilə qeydiyyata alınıb\nÖlkəmizdə avtomobil sığortası bahalaşacaq


Bin Ladenin porno arxivi yayımlanacaqmı? - MKİ QƏRAR VERDİ » Altun.az\nBin Ladenin porno arxivi yayımlanacaqmı? - MKİ QƏRAR VERDİ\n15 sen 2017, 14:14\nABŞ-ın Mərkəzi Kəşfiyyat İdarəsi Əl-Qaidə lideri Usama Bin Ladenin porno arxivinin yayımlanması haqqında qərarını açıqlayıb.\nAltun.az xəbər verir ki, idarənin rəhbəri Mayk Pompeo arxivin yayımlanmayacağını bildirib.\nQeyd edək ki, terrorçu lider 2011-ci ildə amerikalı əsgərlərin Abbodabad şəhərində gizləndiyi villaya basqını zamanı öldürülmüşdü. Həmin evdə yerləşən iş otağında da Bin Ladenə aid porno-videolar və yüzlərlə sənəd tapılmışdı.\nKəşfiyyat İdarəsi əməkdaşlarının aşkar etdiyi, Bin Ladenə aid olan yüzlərlə sənədin yoxlanılması tam 6 ilə başa gəlib. Bununla birlikdə Əl-Qaidə terror təşkilatına qarşı təşkil edilmiş əməliyyatları təhlükəyə atma riski olduğu üçün aşkar edilən sənədlərdəki bəzi bilgilər açıqlanmayacaq.\n“Nazirlərin katibələrinin, 3-cü, 4-cü arvadlarının vəziyyəti yaxşı ola bilər, amma xalqın vəziyyəti yaxşı deyil axı” 26 avq 2017, 08:35\nAzərbaycan NATO-da bir deputatla təmsil olunacaq 17 mar 2017, 23:47\nAvropada oktyabrın 1-də yeni dövlət yaranacaq - REFERENDUM 16 may 2017, 16:34\nHər kəs bəylə gəlinin bu hərəkəti qarşısında donub qaldı - VİDEO 09 dek 2016, 14:12\nRYTN-nin həbsdə olan sabiq aparat rəhbəri Vidadi Zeynalov dövlətə olan 7 milyon 335 min manat borcunu tamamilə ödədi 10 iy 2017, 20:47\nRövşən Cavadovu öldürən şəxs: "22 il sonra heç kimə lazım deyiləm" 31 may 2017, 23:11\nİşdən çıxarılan general BELƏ YOLA SALINDI - FOTO 13 iy 2017, 12:33\nAzərbaycanda ünvanlı sosial yardım ləğv ediləcək 15 noy 2017, 15:39


2008 - ci ildə Azərbaycanda ÜDM-in artım templəri 10 faizi ötüb\nBiznes və iqtisadiyyat xəbərləri 19 Yanvar 2009 17:19 (UTC+04:00)\nAzərbaycan, Bakı, 19 yanvar/ Trend , müxbir N.İsmayılova/\n2007-ci ilin analoji göstəricisi ilə müqayisədə, 2008-ci il ərzində Azərbaycanda ÜDM 10,8 faiz artıb. Bu barədə bazar ertəsi Dövlət Statistika Komitəsindən məlumat veriblər. Cari qiymətlərdə ÜDM 38 mlrd. manat təşkil edib. Əhalinin adambaşına düşən ÜDM-in həcmi 9,5 faiz artaraq 4439,9 manat (5403,9 dollar) təşkil edib.\nİqtisadiyyatın bütün sahələrində məhsul istehsalının ümumi həcmi 9,6 faiz artaraq əsas hissəsini - 57,4 faizini (21,8 mlrd. manat) sənayenin təşkil etdiyi ÜDM-in 70,8 faizinə bərabər olub. Xidmətlər sahəsinin ÜDM-də xüsusi çəkisi 22,1 faiz təşkil edib. Xidmətlər sahəsində əlavə dəyər istehsalı 2007-ci ilin analoji dövrü ilə müqayisədə, 13,7 faiz artıb. Məhsul və idxaldan xalis vergilər ÜDM-in 7,1 faizini təşkil edib.\n2008 - ci ildə kənd təsərüfatı, ovçuluq sektoru və meşəçilikdə 2,2 mlrd. manatlıq əlavə dəyər istehsal edilib ki, bu da ümumi ÜDM-in 5,8 faizini təşkil edir. Tikinti sektorunda - 2,9 mlrd. manat (7,6 faiz), nəqliyyatda - 1,9 mlrd. manat (5,1 faiz), rabitə və poçt xidmətləri sektorunda - 708,7 mln. manat (1,9 faiz) topdan və pərakəndə satışda, avtomobil sahəsində, məişət məmulatları və şəxsi istifadə predmetlərinin təmiri üzrə xidmətlər sahəsində - 2 mlrd. manat (5,3 faiz), restoran və mehmanxana sektorunda - 283,1 mln. manat (0,7 faiz), sosial və digər xidmətlərin göstərilməsində - 3,5 mlrd. manat (9,1 faiz) əlavə dəyər formalaşıb.\nYanvarın 19-na olan cari mübadilə məzənnəsi -- 0,8036 AZN/USD.


Almaniyalı virusoloq COVIDdissidentlərin koronavirus haqqında söylədiklərinə cavab verib\n28 Okt 2020 00:41\nDigərləri 21 Sen 2020 23:55:00 74 0\nCOVID-dissidentlərin nümayişlərində, peyvəndlərin əleyhinə olan və sui-qəsd nəzəriyyələrinə inanan insanlarla diskussiyalarda, habelə internetdə həm cəfəngiyyat olması açıq-aşkar görünən, həm də ilk baxışda inandırıcı təsir bağışlayan "Virus çox da təhlükəli deyil", "Əczaçılıq sənayesi pandemiya hesabına yalnız pul qazanmaq istəyir", "Cavanlara heç nə olmayacaq" kimi fikirlər tez-tez səslənir.\nBu xəbəri də oxu: Bu şampun saçların qeyriadi gözəl görünməsinə səbəb olur\nAlmaniyanın aparıcı virusoloqarından biri, Bonn Universitetinin professoru, Virusologiya İnstitutunun direktoru Xendrik Ştrek Covıd-dissidentlərin və koronavirusun yayılmasına qarşı mübarizə üzrə dövlət tədbirlərinin əleyhinə çıxanların çox tez-tez səsləndirdiyi fikirləri DW (Almaniya Beynəlxalq İctimai Teleradio Şirkəti) üçün şərh edib. Son.az AZƏRTAC-a istinadən həmin materialı təqdim edir.\n-Virus çox da təhlükə deyil. KİV-lər, siyasətçilər və alimlər milçəyi filə döndərirlər.\n-Elə deyil. İndiyə qədər aparılmış bütün tədqiqatlar bu nəticəyə gəlməyə əsas verir ki, ABŞ-da ölüm göstəricisi kifayət qədər aşağı, digər ölkələrdə isə çox yüksəkdir. Birmənalı olaraq deyə bilərik ki, koronavirus mövsümi qrip ilə müqayisədə daha çox hallarda ölümlə nəticələnir.\nAlmaniyanı qərbində, Düsseldorfun yaxınlığında yerləşən Haynsberq dairəsində aparılmış tədqiqat zamanı məlum olub ki, virus mövsümi qriplə müqayisədə azı dörd dəfə təhlükəlidir. Əlbəttə, tədqiqatın nəticələri həmişə bu araşdırmaların aparıldığı populyasiyadan asılıdır. İstənilən halda bu virusu ciddi qəbul etmək lazımdır, lakin vəziyyəti həddən artıq dramatikləşdirməyə əsas yoxdur.\n-Siyasətçilər və KİV-lər koronavirusa yoluxmaların sayının hər gün artmasından danışırlar. Lakin mənim tanıdığım adamların heç biri COVID-19-a yoluxmayıb.\n-Mənim qohumlarımdan iki nəfər COVID-19-a yoluxub.\n-SARS-CoV-2-nin yayılması ilə əlaqədar hökumətin məhdudlaşdırma tədbirlərinə qarşı çoxlu nümayişlər olub. Bu nümayişlərdən sonra epidemiyanın geniş yayılması halları olubmu? Yox!\n-Etiraz aksiyaları açıq havada keçirilib. Belə aksiyalar zamanı yoluxma təhlükəsi qapalı məkanlarda keçirilən tədbirlərlə müqayisədə xeyli aşağıdır. Bundan əlavə, istər müxtəlif şəhərlərdən gəlmiş və sonradan geri qayıtmış çoxsaylı iştirakçıların Berlində keçirdiyi aksiyalarda kütləvi yoluxma hallarının olub-olmadığını izləmək çox çətindir. Tədbirin bütün iştirakçıları eyni şəhərdə olduğu hallarda virusun yayılmasını izləmək xeyli asandır.\n-İtaliyada və ABŞ-da koronavirusdan ölənlərin sayı çox, bizdə, Almaniyada isə az olub. Burada nə isə uyğunsuzluq var.\n-Almaniyada da koronavirusdan ölənlər olub. Bizimlə müqayisədə İtaliyada və ABŞ-da virus çoxsaylı adamlar arasında sürətlə yayıldı və bu, xəstəxanaların həddən artıq yüklənməsi ilə nəticələndi. Bundan əlavə, həmin ölkələrdə virus yoluxanların vəfat etməsi ehtimalı yüksək olan risk qruplarına nüfuz etdi. Almaniyada bundan yaxa qurtara bildik.\n-Peyvəndlər yalnız əczaçılıq sənayesinin daha çox pul qazana bilməsi üçündür.\n-Bu, yanlış fikirdir. Əlbəttə, əczaçılıq sənayesi vaksin hesabına pul qazanır, lakin Almaniyadakı xəstəxana kassalarının vaksinlər üçün çəkdiyi xərclər onların il ərzində dava-dərman üçün çəkdiyi xərclərin orta hesabla cəmi 0,3 faizinə bərabərdir. Bundan əlavə, əczaçılıq sənayesi pul qazanmalıdır ki, vaksinlərin yaradılması üçün çəkilən xərcləri ödəyə bilsin.\n-Virus o qədər tez-tez mutasiyaya məruz qalır ki, vaksin bu virusdan qorunmanı əsla təmin etmir. Biz hər il qripə qarşı olduğu kimi COVID-19-a qarşı da peyvənd etməli olacağıq.\n-İndiki dövrdə belə demək olmaz. Doğrudur, COVID-19 virusu mutasiya edir, lakin onun mutasiya prosesi qrip virusunda olduğu kimi güclü deyil. Vaksinin səmərəli olub-olmayacağını və hansı tezliklə peyvənd etdirmək lazım gələcəyini indi deyə bilmərik, ona görə ki, hələ vaksin yoxdur.\n-Virusun yayılmasına qarşı mübarizə məqsədilə hökumətlər tərəfindən tətbiq edilən məhdudlaşdırma tədbirləri hədsiz dərəcədə kəskindir. Mən əvvəlki kimi azad yaşamaq istəyirəm.\n-Biz bilirik ki, hazırda qüvvədə olan qaydalar - məsafə gözləmək, gigiyena qaydalarına riayət etmək və qoruyucu maska taxmaq tələbləri səmərə verir. Bu qaydalara əməl edilməsi sayəsində biz virusun daha geniş yayılmasının qarşısını ala bilmişik.\nBundan əlavə, həmin qaydaların səmərəsi ondan ibarətdir ki, birisi yoluxsa belə, virusların sayı az olur. Bunun sayəsində yoluxmuş şəxsdə xəstəliyin simptomları zəif təzahür edir. Başqa viruslar haqqında bizə məlum olan budur ki, həmin virusa yoluxanların sayı nə qədər çox olsa, onun simptomları bir o qədər güclü olur. Necə deyərlər, zəhərlənmə dərəcəsi dozadan asılıdır.\nMəsafəyə riayət etməklə və qoruyucu maskalardan istifadə etməklə biz dozanı azaltmağa nail oluruq. Beləliklə, Almaniyada bu xəstəliyə yoluxanların sayı çox olsa da, yəqin ki, məhz bizim ümumi səylərimiz sayəsində xəstəlik yüngül formada keçir.\n-Qonşu Niderlandda və Danimarkada mağazalarda heç kəs qoruyucu maska taxmır. Axı oradakı adamlar da canlarından bezməyib.\n-Bəli, həqiqətən bəzi ölkələrdə insanlar qoruyucu maska taxmır. Bu da düzgündür ki, maskanı hər yerdə taxmaq lazım deyil. Maska sosial məsafəyə riayət etmək mümkün olmayan yerlərdə taxılmalıdır.\nEyni zamanda, Niderlandda əvvəlki illərlə və Almaniya ilə müqayisədə ölüm göstəricisi artıb, Almaniyada isə bu göstərici əvvəlki səviyyədə qalıb, çünki bizdə yoluxmuş insanların sayı o qədər də çox deyil.\n-Koronavirus Çində laboratoriyada yaradılıb və təsadüfən xaricə çıxıb.\n-Bu virusun laboratoriyada yaradılması ehtimalı azdır. Mənim bildiyimə görə, belə tədqiqatlar aparılmır, çünki bu çox təhlükəlidir. Bundan əlavə, virusun harada əmələ gəldiyini dəqiq demək mümkün deyil. Virus təbiətdə mövcud ola bilməyən genlərin ardıcıllığında ibarət olmalıdır.\nOnu da qeyd etmək lazımdır ki, Çinin Uhan şəhərindəki laboratoriyaya oxşar laboratoriyalar təhlükəsizlik şlüzləri ilə təchiz olunub, bunun sayəsində virus və bakteriyaların müxtəlif binalara keçməsi və ya ehtiyatsızlıq üzündən laboratoriyanın hüdudlarından kənara çıxması istisna olunur.\nBuna görə hesab edirəm ki, belə bir hadisənin baş verə bilməsi ehtimalı son dərəcə azdır, lakin bunu sübut etmək mümkün deyil. Hərçənd, bunun əksini də sübut etmək qeyri-mümkündür.\n-Hətta mən yoluxsam da gəncəm, çox sağlamam. Yəqin ki, mən xəstələnməyəcəm, məndə yalnız xəstəliyin simptomları olacaq.\n-Statistikaya görə sağlam gənclərin yoluxmasının simptomsuz və ya zəif simptomlarla keçməsi fikri doğrudur. Lakin bəzən cavan adamlarda da ağır simptomlar müşahidə olunur, bəzən onlar ölürlər. Belə hallar da məlumdur.\n21 Sen 23:50 0\nSiyasət Mövlud Çavuşoğlu: Azərbaycanın haqlı mübarizəsində daim yanındayıq\nErmənistanın hücumu nəticəsində bu gün şəhid olan kiçik çavuş Elşə\n21 Sen 23:45 0\nDünya Yaponiyada əhalinin tərkibində yaşlıların sayı dünya üzrə rekord səviyyəyə çatıb\nYaponiya Ümummilli Məsələlər, Yerli Muxtariyyət və Rabitə Nazirliyinin y\n21 Sen 23:39 0\nDigərləri 2021 maska taxacağımız bir il olacaq Alman viroloq\n"Berlin Charite" Xəstəxanası Viroloji İnstitutu Prof. Dr. Christia\n21 Sen 23:34 0\nDigərləri Təcrübəli və peşəkar ovçu "Qırmızı kitab"a düşən quşlara güllə atmaz reportaj VİDEO FOTO\nSentyabrın 1-dən ölkə ərazisində ov mövsümü açıq elan edilib. Ötən\n21 Sen 23:30 0\nSiyasət Paşinyanın yeni müharibə planı\nErmənistan cəbhədə ardıcıl təxribatlar törədmək də davam edir.\n21 Sen 23:25 0\nDigərləri Departament rəhbəri: İqtisadi artım və inkişaf ölkəmizin əsas hədəflərindəndir\nİqtisadi artım ölkəmizin qarşısnda əsas hadəflərdən biridir və bunla\n21 Sen 23:20 0\nDigərləri Bu şəxslərin koronavirusa yoluxma riski 5 dəfə azdır\n21 Sen 23:15 0\nDigərləri "İlk vaxtlar çoxları mənə "bu iş sənlik deyil" deyirdi" traktorçu qadın FOTO\nNəzakət Abuzərova Ağsu rayonunun Ərəbmehdibəy kəndinin sakinidir. Pambı\n21 Sen 23:10 0\nDünya Gürcüstanın xarici borcu son illərdə 3 dəfə artıb\nGürcüstan hökumətinin xarici borcu son 8 ildə 3 dəfə (təqribən 13,3 mil\n21 Sen 23:07 0\nDigərləri Türk yutuberin aylıq qazancı DODAQ UÇUQLATDI FOTO\nKoronavirusa yoluxan və hazırda karantində olan Türkiyənin məşhur yutuber\n21 Sen 23:04 0\nDigərləri Ombudsman Ermənistan silahlı qüvvələrinin növbəti təxribatı ilə əlaqədar beynəlxalq təşkilatlara müraciət ünvanlayıb\n21 Sen 23:01 0\nDünya Dubay polisi dəbdəbəli doğum günü məclisi keçirən aktrisanı həbs edib\nDubayda çoxlu sayda qonaqların iştirakı ilə restoranda dəbdəbəli doğum\n21 Sen 22:55 0\nSiyasət Türkiyənin Milli Müdafiə Nazirliyi: Ermənistan atəşlə oynamağı dərhal dayandırmalıdır\n21 Sen 22:52 0\nDigərləri Mikroplastik hissəciklərə bütün şirin su çöküntülərində rast gəlinir\nBəşəriyyət "plastik epoxa" dövrünü yaşayır. Plastik materiall\n21 Sen 22:49 0\nDigərləri Müşahid Hüseyn Seyyid: "Pakistan Dağlıq Qarabağ münaqişəsinin həllində Azərbaycanın ədalətli mövqeyini dəstəkləyir"\nAzərbaycanı beynəlxalq arenada dəstəkləyən, ölkəmizin haqq mübarizəsi\nGünün qoroskopu: səbrli olun, təmkinli davranın 54 2020-10-28 00:01:00\n“iPhone 12” smartfonunun əsas çatışmazlığı açıqlanıb 36 2020-10-27 23:55:00\nDüşmənə qorxuducu zərbələr endirən Azərbaycan istehsalı olan "Zərbə" PUAları 59 2020-10-27 23:50:00\nTwitter hesabınızın bağlanmaması üçün bunları edin 59 2020-10-27 23:40:00\nElon Musk, Marsda peyk interneti yaratmağı planlaşdırır 59 2020-10-27 23:20:00\n“Huawei” şirkəti qabaqcıl “Mate 40 Pro” smartfonunu təqdim edib 59 2020-10-27 23:15:00\n“Acer” fərdi kompüter və noutbukları buraxılıb 55 2020-10-27 23:10:00\n27 Sentyabrdan bəri Türkiyənin "Bayraktar TB2" PUAsının Ermənilərə vurduğu zərər 51 2020-10-27 22:55:00\nNetflix son aylarda ən məşhur filmləri açıqladı 58 2020-10-27 22:50:00\n“Facebook” Avropada tanışlıq üçün servis istifadəyə verib 68 2020-10-27 22:49:00\nSilinməsi tövsiyə edilən “Android” proqramlarının adı açıqlanıb 65 2020-10-27 22:45:00\nTəhsil naziri Emin Əmrullayev Bərdədə həlak olan şagirdin yaxınlarına başsağlığı verdi 44 2020-10-27 22:42:00\nSamsungu indiki vəziyyətə gətirmiş şəxs 64 2020-10-27 22:40:00\nAnalitiklər elektromobillərin qiymətlərinin nə zaman düşəcəklərini açıqlayıblar 58 2020-10-27 22:20:00\n“Android” üçün “iPhone 12 mini” smartfonunun yığcam analoqu olmayacaq 65 2020-10-27 22:15:00


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Türkiyə ABŞ-dan DTT-yə şikayət etdi\nTürkiyə ABŞ-dan DTT-yə şikayət etdi\nABŞ-ın Türkiyədən idxal etdiyi alüminium və polada gömrük rüsumunu iki dəfə artırması ilə əlaqədar Ankara Dünya Ticarət Təşkilatına (DTT) şikayət etmişdir. Türkiyə DTT-dən məsələ ilə əlaqədar ABŞ-la məsləhətləşmələr keçirməyi xahiş etmişdir.\nAnkaranın DTT-yə müraciətində vurğulanır ki, ABŞ-ın atdığı addım DTT-nin müddəalarına və 1994-cü il tarixli Tariflər və Ticarət haqqında Baş Sazişə uyğun deyil. Türkiyə DTT platformasında milli istehsalçıların hüquqlarını müdafiə etmək üçün bütün zəruri tədbirləri görəcək.\nŞikayət daxil olduqdan sonra DTT iki tərəf arasında mübahisəni araşdırmağa başlayacaq. Tərəflər 60 gün ərzində məsələnin həlli yolunu tapa bilməsə, şikayətçi DTT-dən öz qərarını çıxarmağı xahiş edə bilər.\nQeyd edək ki, ABŞ-dan DTT-yə şikayət edən təkcə Türkiyə deyil. Bir müddət əvvəl Çin, Hindistan, İsveçrə, Norveç, Kanada, Rusiya, Meksika və Avropa İttifaqı da DTT-yə oxşar məzmunlu ərizə ilə müraciət etmişdir.\nABŞ Səudiyyə Ərəbistanına hərbi kontingent göndərir05:08 21.08.2018\n“Tyanqun-2” kosmik laboratoriyasının qalıqları Sakit okeana düşdü05:08 21.08.2018\nKabil Universiteti yaxınlığında terror aktı05:08 21.08.2018\nPakistan məhkəməsi sabiq baş naziri həbs etdi05:08 21.08.2018\nİran Britaniya və Liberiya tankerlərini ələ keçirdi05:08 21.08.2018\nAfinada baş vermiş zəlzələ sakinləri təşvişə saldı05:08 21.08.2018


Ana səhifə Blog Mətbəxdə yaxşı əhval-ruhiyyənin 3 qaydası!\nBir çoxlarımız üçün mətbəx yalnız xörək bişirmək yeri deyil, həm də günümüzün çox hissəsini keçirdiyimiz məkandır. Məhz əksər vaxtımızın mətbəxdə keçdiyi üçün, biz burada lazımi əhval-ruhiyə, sevinc və müsbət emosiyalı atmosfer yaratmalıyıq. Mətbəx yalnız qida ilə yox, həmçinin həyata sevgi ilə baxmaq üçün assosiasiya olmalıdır. Bunun üçün mətbəxin isti rənglərdə olması tövsiyə edilir.\nBunun üçün yeni mətbəx dəsti sifariş verməyə ehtiyac yoxdur. Xırda aksessuarlar ilə və onların düzgün şəkildə mətbəxdə yerləşdirilməsi, mətbəxin yeni rənglər almasına kömək edəcək. Misal üçün parlaq aksesuarlar, zərif və ya naxışlı qab, təbii və ya suni güllər.\nCəlbedici mətbəxin ikinci mühüm qaydası – heç bir qarışıqlıq olmamalıdır. Əlbəttə ki, bu çirkli qablar və ya dağınıq deyil, heç bir ev xanımı buna yol verməz. Bu, lazımsız əşyaların göz önündə olmasıdır, açıq bankalar, mətbəx qadjetləri və s. Bunlara görə mətbəx ümumi səliqəsiz və dolu görünür. Bu cür halların baş verməməsi üçün mətbəx çoxfunksiyalı olmalıdır. Hər əşyanın öz yeri və hətta mümkün qədər rahat olmalıdır.\nBöyük mətbəx texnikası üçün, paltaryuyan və ya qabyuyan maşın, dekorativ panellərdən istifadə etmək olar. Bu mətbəxə səliqəli görünüş bəxş edəcək.\nVə əlbətdə ki, ideal mətbəxin üçüncü qaydası – stilin və funksionallığın bir arada olmasıdır. Bizi mətbəxdə ən çox görünüş baxımından nə narahat edir? Bu təbii ki, ən böyük obyekt olan – soyuducudur. Soyuducu seçiminə xüsusi yanaşmaq lazımdır. Soyuducunun nəyinki funksionallığı həm də dizaynı yaxşı olmalıdır.\nBeləliklə, eksperementlər aparın, yaradın və unutmayın: mətbəxdə keçirdiyiniz zaman yorucu bir ev işi olmamalıdır. Siz özünüz və ailəniz üçün mətbəxdə keçirdiyiniz hər axşamı kiçik bir bayrama çevirə bilərsiniz!


Qurban Qurbanov zəif cəhətləri qabartdı | SuperSport\nƏsas səhifə Futbol Qurban Qurbanov zəif cəhətləri qabartdı\nDərc etdi: SupersportTarix Yanvar 26, 2020 , 21:17 Kateqoriya: FutbolRəy yoxdur\n“Bir gündə iki oyun keçirdik. Məğlubiyyətə baxmayaraq, komandadan razı qaldım. Bütün futbolçular demək olar, 90 dəqiqə meydanda oldular. Hər iki komanda bizim üçün çox yaxşı rəqib oldu. Yaxşı pressinq edib, mübarizə aparırdılar. Bu amillər toplantının sonlarında çox vacib idi”.\nSupersport.Az xəbər verir ki, “Qarabağ”ın baş məşqçisi Qurban Qurbanov Türkiyədəki təlim-məşq toplanışı çərçivəsində Çexiyanın “Siqma” (1:3) və Polşanın “Visla” (2:3) klublarına qarşı keçirdikləri yoxlama oyunlarını şərh edərkən klubun saytına belə deyib.\n“Görüşlərdən və futbolçuların oyunlara yanaşmasından razı qaldım. Bundan əlavə, hazırlığımız pis keçmədi. Düzdür, son bir neçə gündə yorğunluq var idi. Futbolçularda daha çox psixoloji problem hiss edilirdi. Hər bir futbolçu ən yaxşısını etməyə çalışdı. Hazırlıqdan razı qaldım. Hələ tam istədiyimiz formada deyilik. Düşünürəm ki, Bakıda bunun davamını mütləq gətirəcəyik. Çempionata daha da yaxşı hazırlaşmaq üçün bir həftəyə yaxın vaxtımız var. Bu imkandan çalışıb, maksimum istifadə edəcəyik” – deyə, mütəxəssis bildirib.


2021, 27 Oktyabr, çərşənbə, Bakı vaxtı 10:49\n«Mən 1976-cı ildən 1994-cü ilə qədər lift işində çalışmışam. Sonra bir müddət Rusiyaya getdim, orada işlədim. Rusiyadan qayıdandan sonra iş tapa bilmədim, heç kəs işə götürmədi. Ona görə məcbur olub usta kimi çağıranda gedib iş görürdüm. Həmin gün də Soltanməcid çağırmışdı ki, gəlib kömək eləyim. Mənim heç bir günahım yoxdur», – təqsirləndirilən Ç.Şıxəliyev ifadəsində belə deyib.\nM.Yusifovanın qardaşı Arif Yusifov zərərçəkən qismində tanınıb. O, məhkəmədə deyib ki, təqsirləndirilən şəxslərin heç birindən şikayətçi deyil, onlara yüngül cəza verilməsini istəyir: «Onlar həbsdə qalsa, bacım geri qayıtmayacaq ki...».


“ABŞ Azərbaycanın azad iqtisadi zonasında iştirak edəcək”\n14:50 10.09.2021 İqtisadiyyat 196\n“Çünki dövlətimiz bölgədə böyük enerji layihələri ilə yanaşı beynəlxalq əhəmiyyət kəsb edən nəqliyyat və azad zona yaradıb”\nABŞ-ın Azərbaycandakı səfiri Örl Litzenberger ADA Universitetində "Regional enerji təhlükəsizliyi" mövzusunda keçirilən simpoziumda çıxış edib. O, qeyd edib ki, Azərbaycan uzun illərdir strateji və ticarət tərəfdaşları ilə birgə dayanıqlı enerji infrastrukturu yaradıb.Cənub Qaz Dəhlizinin tikintisini başa çatdırmaları münasibətilə SOCAR və BP-ni təbrik edən Ö. Litzenberger bu layihənin qarşıdakı onillər boyu Avropanın enerji təhlükəsizliyini dəstəkləyəcəyini bildirib:\n“Cənub Qaz Dəhlizi Azərbaycanı və SOCAR-ı bir çox müttəfiqlərimiz və tərəfdaşlarımız üçün enerji təhlükəsizliyi baxımdan öncül mövqeyə çıxardır”.\nAmerikalı diplomat Avropaya və başqa regionlara enerji daşıyıcıları tədarükü sahəsində Cənub Qaz Dəhlizi layihəsini və Azərbaycanı dəstəkləməkdə maraqlı olduqlarını diqqətə çatdırıb.\nAzərbaycanın Amerika ilə enerji sahəsində hər zaman uğurlu əməkdaşlıq etdiyini vurğulayan Demokratik İslahatlar Partiyasının sədri Asim Mollazadə “Sherg.az”a söyləyib ki, hər iki ölkə enerji təhlükəsizliyinə dair böyük layihələri həyata keçirib:\n“Bakı-Tblisi-Ceyhan layihəsi nəticəsində Avropa ölkələri Azərbaycan neftindən bəhrələnə bilib. Amerika bu layihəni həyata keçirməkdə dövlətimizə siyasi dəstək verib. Eyni zamanda Cənub Qaz Dəhlizi artıq Avropanın qaz enerjisi ilə təmin olunması prosesində böyük rola malikdir.\nBəzi ölkələr məhz Azərbaycan qazı hesabına enerji təhlükəsizliyini təmin edə bilib. Ona görə də Amerika hər zaman ölkəmizin enerji layihələrini dəstəkləyib və onları yüksək qiymətləndirib. Bizim bu sahədə əməkdaşlığımız davam etdiriləcək. Ümid edirəm ki, ABŞ gələcəkdə də Azərbaycanın azad iqtisadi zonasında iştirak edəcək.\nÇünki dövlətimiz bölgədə böyük enerji layihələri ilə yanaşı beynəlxalq əhəmiyyət kəsb edən nəqliyyat və azad zona yaradıb. Bu da bölgənin ticarət dövriyəsini artıracaq, bəzi ölkələrin, xüsusilə Amerikanın müttəfiqi olan dövlətlərin bu prosesdə marağını gücləndirəcək.\nBu istiqamətdə olan əməkdaşlıqlar da Azərbaycan üçün böyük əhəmiyyət kəsb edir”.


Payız-qış aylarında özümüzü infeksiyalardan necə sığortalaya bilərik? - DİETOLOQ XƏBƏRDARLIĞI - Ens.az - 4 dildə xəbərlər və ensiklopediya\nDərc edildi:\t 14 September 2020, 19.38 Baxış sayı: 147\n“Leman Med Klinikası”nın baş həkimi Ləman Süleymanova koronavirus pandemiyası səbəbilə elan edilən karantin müddətində əhali arasında kökələnlərin kəskin artdığını bildirib.\nEns.az xəbər verirki,Ekspert Publika.az-a verdiyi müsahibədə payız aylarında xəstəliklərdən qorunma yollarından söz açıb. O bildirib ki, görülən tədbirlərlə yanaşı, sağlam qidalanma sayəsində insanlar özünü koronavirusdan sığortalaya bilər. Həkim-terapevt həmçinin COVID-19-dan sağalan xəstələrin qidalanması barədə vacib tövsiyələr verib.\n- Kəskin respirator virus, xüsusilə COVID-19 infeksiyasından insanın özünü bir növ sığortalaması üçün ilk növbədə “antivirus sistemi”ni gücləndirməliyik. Bu sistem insan doğulan andan etibarən çalışmağa başlayır. “Antivirus” dediyim bu funksiya nədir? Bu, insanın özünü ətraf mühitin infeksiyasından qorumasını təmin edən maddələr mübadiləsi deyilən təbii mexanizm və daxili energetika balansıdır.\nSağlam qidalar insan həyatı üçün əhəmiyyətlidir, hamilə qadın düzgün qidalanmalıdır ki, doğulacaq körpəsi genetik xəstəliklərdən sığortalansın, daha sağlam olsun. Yuxu rejimi və fiziki akivlik də insan sağlamlığının keşiyində dayanan əsas amillərdən biridir. Çünki bütün bunlar metabolizmanı və ya daxili “antivirus sistemi”ni gücləndirməyə xidmət edir. Odur ki, özümüzü xəstəliklərdən qorumaq istəyiriksə, sağlam qidalanmalıyıq, bütün vacib olan maddələri qidalardan almalıyıq.\nBu gün dünyada arıqlamaq üçün milyonlarla insan pəhriz saxlayır, təəssüf ki, onların çoxu düzgün qidalanmır. Xüsusilə qadınlarımız özünü ac saxlayır və heç nə yemirlər ki, fit bədənə sahib olsunlar. Bu yanlış həyat tərzidir. İstər meyvə-tərəvəz, ağartı, bitkilər, istərsə də ət məhsullarından əldə edilən maddələr orqanizm üçün olduqca vacibdir. Maddələr mübadiləsi çalışmalıdır ki, “antivirus sistemi” işlək vəziyyətdə olsun.


Moskvada “Şimal-Cənub” politologiya mərkəzi və “Baku Network”un birgə təşkilatçılığı ilə Xəzər konfransı keçirilir – AzerTimes\nMoskvada “Şimal-Cənub” politologiya mərkəzi və “Baku Network”un birgə təşkilatçılığı ilə Xəzər konfransı keçirilir\nİyunun 7-də “Şimal-Cənub” politologiya mərkəzi “Baku Network” ekspert şurası ilə birgə Moskvada “Rusiya və Azərbaycan layihələri – Xəzər regionunun inkişaf drayverləri. Xəzər iqtisadi forumuna doğru” adlı beynəlxalq forum keçirir.\nAzerTimes-in məlumatına görə, tədbirin moderatoru qismində “Baku Network” ekspert şurasının direktoru, Valday klubunun eksperti Gülnarə Məmmədzadə iştirak edir.\nKonfransda AzerTimes BİA-nın baş direktorunun müavini, “Valday 2030” layihəsinin iştirakçısı Emin Əliyev, həmçinin azərbaycanlı və rusiyalı dövlət xadimləri, alimlər və ekspertlər: Milli Məclisin deputatı Rasim Musabəyov, “Cənubi Qafqaz” politoloqlar klubunun rəhbəri İlqar Vəlizadə, “Valday” beynəlxalq müzakirə klubunun eksperti Fərhad İbrahimov, Rus İqtisad Məktəbinin direktor müavini, Azərbaycan Dövlət İqtisad Universitetinin professoru Elşad Məmmədov, Rusiya Elmlər Akademiyasının baş elmi işçisi Stanislav Pritçin, Rusiya Elmlər Akademiyasının İqtisadiyyat İnstitutunun elmi işçisi Aleksandr Karavayev, “Geosiyasi ekspertizalar mərkəzi” beynəlxalq qeyri-kommersiya fondunun direktoru Valeri Korovin, Həştərxan vilayətinin beynəlxalq əlaqələr agentliyi rəhbərinin müavini İlya Toropitsın, Beynəlxalq Avrasiya Hərəkatının Avrasiya İqtisadi Klubunun rəhbəri Mixail Anisimov və “Lotos” səhmdar cəmiyyətinin baş direktoru Sergey Miluşkin iştirak edir.\nBeynəlxalq dəyirmi masanın iştirakçılarını Həştərxan vilayətinin iqtisadi inkişaf naziri Kazbek Xadikov, Rusiyanın Azərbaycandakı səfiri Mixail Boçarnikov, “Baku Network” beynəlxalq siyasət və təhlükəsizlik mərkəzinin direktoru Gülnarə Məmmədzadə və “Şimal-Cənub” politologiya mərkəzinin icraçı direktoru Anjelika Trapeznikova salamlayıb.\nKonfrans zamanı aşağıdakı məsələlərin müzakirəsi planlaşdırılır:\nXəzər iqtisadi forumu – region dövlətlərinin əməkdaşlığı yolunda vacib addım.\nRusiya və Azərbaycanın iqtisadi əməkdaşlığı – Xəzər regionu üçün aktual gündəm.\nXəzər regionu və “Şimal-Cənub” nəqliyyat dəhlizi – resurs logistika potensialı.\nXəzər regionunun təhlükəsizliyinin aktual problemləri – yeni risklər və çağırışlar. Problemləri birgə həll edirik.\nXəzəryanı ölkələrin sosial-iqtisadi inkişafının ekoloji aspektləri.\nXəzər inteqrasiyasının Həştərxan müstəvisi.\nSonrakı xəbərBaş Prokurorluq Kəlbəcərdəki minanın sonradan basdırılması iddialarına aydınlıq gətirdi\nƏvvəlki xəbərBəzi rayonlarda leysan, dolu yağacaq, çaylardan daşqın keçəcək – Xəbərdarlıq


Əncir ağacını budayın - Suallar və Cavablar Bağ və Meyvə - Meyvə və tərəvəz - 2021\nSual: meyvə ağacı\nƏncir ağacım var.Mən nə cür qulluq etdiyimi bilmək istəyirəm.Bəzi budaqlar daxili quru, yarpaqları parlaq yaşıl deyil\nCavab: meyvə ağacı\nhəddindən artıq sayını çıxartmamaq üçün əncir ümumiyyətlə qışın sonunda, qönçələr artıq aydın olduqda budanır; bunun əvəzinə ölü, xarab olmuş və xəstələnən budaqlar tamamilə çıxarılır; tacın içərisinə doğru inkişaf edən budaqlar da çıxarılır və günəş işığına keçməz və səliqəli olmur. Çiçəkləndikdən sonra, yaz aylarında, bir az qısaldıb budaqları kəsdirə bilərsiniz, amma ümumiyyətlə həddindən artıq budama qarşısını almaq daha yaxşıdır; qışın sonunda budama artıq kifayət qədər güclü olmuşdursa, il ərzində digər budama işlərinin qarşısı alınır.\nƏncir cinsi ficusun bütün ağacları kimi, qıcıqlandırıcı bir sap çıxarır və kəsilmiş budaqlardan, xüsusən də böyük olarsa, onlardan çoxunu verir. Sapın dərinizə və ya gözlərinizə dəyməməsi üçün bu ağacı budayarkən özünüzü düzəltmək yaxşıdır və çox diqqətli olun. Ümumiyyətlə, bütün bədəni əhatə edən paltarlar (sap hətta parçaları biraz da korlaya bilər, buna görə də sevimli köynəyimizi geyinməkdən çəkinirik), gözəl bir əlcək və fırçalayıcı istifadə edərkən istifadə olunan eynəklər; əncir sapı zəhərli deyil, sadəcə qıcıqlandırıcıdır, ancaq gözlər və ya selikli qişalarla təmasda olarsa, yanıqlara bənzər vacib qıcıqlara səbəb ola bilər; bu vəziyyətdə təcili yardım otağına getmək və hadisələri izah etmək yaxşıdır.\nBitki budama etdikdən sonra, daha çox sap tökülməməsi və göbələklərin və bakteriyaların gövdəyə girməməsi üçün kəsici səthləri budama mastikası ilə, fungisidlə örtmək məsləhət görülür; eyni son səbəbə görə çox kəskin, təmiz və dezinfeksiya edilmiş qayçı və mişarlar istifadə etmək yaxşıdır; zədələnmiş və ya xəstələnmiş filiallar çıxarılsa, hər kəsildikdən sonra spirtlə dezinfeksiya etmək, xəstəlikləri bir budaqdan digərinə keçirməmək üçün yaxşıdır. Xəstələnmiş odunu götürdükdən sonra onu yandırmaq məsləhətdir.\nƏncir ağacının xüsusiyyətləri\nƏncir təcrübəsiz bağban üçün, təcrübəsiz bağban üçün becərilməsi üçün çox maraqlı bir bitkidir: bu, yarımadamızın demək olar ki, bütün iqlimlərində sürətlə böyüyən bir ağacdır, davamlıdır. Bir çox yeriniz varsa, sərbəst böyüməsinə icazə verə bilərsiniz, ancaq doğru fəsildə müdaxilə edərək, orta ölçülü bir kol halına gələnə qədər də ola bilər. Əkin etmədən əvvəl hər zaman çox günəşli olmalıdır yeri diqqətlə qiymətləndiririk və çeşidini diqqətlə seçirik: iqlimimizi, meyvələrin xüsusiyyətlərini və ildə neçə dəfə olacağını nəzərə alırıq.\nQRİDƏN RAZI OLUNUR\nAilə, cins, növlər: Moraceae, Ficus carica\nBitki növü: Ağac və ya kol\nBoy: 3 metrdən 10 metrə qədər\nƏncir ağacının budaması\nthe əncir budama Bu olduqca həssas bir əməliyyatdır: əldə etmək istədiyimiz fərqli məqsədlərə müdaxilə edəcəyi anı diqqətlə seçmək çox vacibdir; Həmişə il ərzində məhsuldar olmayacaq budaqları kəsmək lazımdır. Bu son cəhət bifera növlərinə gəldikdə daha vacibdir: əvvəlki payızda istehsal olunan qönçələri ortadan qaldırmaqla, bütün yaz məhsullarını itirərdik!\nSystem: Mart / noyabr\nBudama: Mart-aprel / İyun-iyul\nCollection: May-iyun / Sentyabr-Oktyabr\nQışın sonunda nə vaxt və necə budamaq olar\nFicus carica digər bitkilərlə müqayisədə olduqca gec bitməyə başlayır. Bir budama işçi qaydada yerinə yetirmək üçün səbirli olmaq və qönçələrin şişməsini gözləmək vacibdir. Onların görünüşünü müşahidə edərək, necə və nə qədər müdaxilə edəcəyimizi başa düşəcəyik. Nəticə olaraq ən az martın sonunu (Cənubda) və ya apreldə (Şimalda) gözləyəcəyik. Sərbəst şəkildə kəsə biləcəyik, ancaq hər filial üçün fərqli, ardıcıl və parlaq daşlar buraxdığınızdan əminik, digərlərindən daha yuvarlaq.\nƏsas məqsəd, mərkəzini açaraq tacı incələməkdir. Havanın və işığın yaxşı keçməsini təmin etmək kriptogamik xəstəliklərin başlamaması və əncirin optimal olgunlaşmasına imkan vermək üçün əsasdır. Həm də bütün budaqları diqqətlə müşahidə edirik və xəstə, qırıq və ya az canlılığı göstərənləri aradan qaldırırıq. Həm də qaranlıq qabıqla filiallara müdaxilə edərək bitkinin cavanlaşması üçün əla fürsətdir: bunları aradan qaldırmaq yeni və böyük təyyarələrin yayılmasını stimullaşdıracaqdır.\nHəmişə budama üçün əsas tövsiyələrə əməl edirik: düzgün şəfa verməyə kömək etmək üçün yalnız kiçik bir yaxa buraxaraq yuxarıdan mümkün qədər yuxarı kəsdik. Bu yolla da mümkün bir mənfi reaksiyanın qarşısını alacağıq: balanssız bir görünüş verəcək və bitkilərin daha da sıx olmasını təmin edən bol cücərtilərin istehsalı.\nƏncirimiz çox böyüdüsə, baharın sonu ilə yazın ortaları arasında, təxminən iyun (İtaliyanın cənubunda) və İyul (şimalda) arasında müdaxilə etməli olacağıq. Hər halda, ilk məhsulun sonuna çox az vaxt qoyuruq: bu şəkildə bitki hələ də yeni meyvə qönçələri yetişdirməyə və bizə bol payız məhsulu verməyə vaxt tapacaqdır.\nBir əlamət olaraq, apeksdən başlayaraq ən az 5 yarpaq axsilini kəsməyi təklif edirik.\nBu dövrdə magistralın altına da müdaxilə edə bilərik: hər il çox sayda əmzik verilir. Mükəmməl bir ağac şəklini qorumaq üçün onları aradan qaldırmağa qərar verə bilərik; Alternativ olaraq, daha zəif olanları kəsdik və zamanla ümumi yeniləməyə kömək edəcək maksimum 3 yeni möhkəm təyyarəni saxlayırıq\nYeniləmə üçün budama\nBəzən daha kəskin budama lazım ola bilər. Köhnə ağacların (ən azı 25 yaşında) baxımsız qaldığı və ya əhəmiyyətli çətinliklərdən təsirlənməsi vəziyyətidir. Bitki böyüməsi zamanı böyük bir travmanın qarşısını almaq üçün qışın sonunda işləmək yaxşıdır. Bütün budaqları yer səviyyəsinə qədər kəsdik: bitkinin tam sağalması və yeni meyvə verməsi üçün ən azı 2 il vaxt lazımdır; lakin tamamilə yenilənmiş bir nümunə əldə edəcəyik.\nƏncir ağacını budama: Budama avadanlığı\nYaxşı nəticə əldə etmək üçün yaxşı vasitələrin olması vacibdir. Xüsusilə güclü, dezinfeksiya edilmiş və yaxşıca kəskin bir kəsik tələb olunur. Daha böyük filiallar üçün bunun əvəzinə bir əl mişarı və ya zəncir çubuğu istifadə edilməlidir. Biz də sabit bir miqyas istifadə edirik və ya onu möhkəm saxlamağa kömək edək.\nDiqqət yetirin ki, ənciri kəsməklə bol lateksin sızması olacaq: dəri ilə təmasda olan bu maye hətta ciddi varlığı qıcıqlandıra bilər. Buna görə əlcək taxmaq və qalın şalvar və uzun qolları ilə işləmək yaxşıdır. Yumurtlama və ya gözlə təmasdan da qorunmaq lazımdır.\nVideo: Əncir ağacını kəsdiyi üçün 2000 manat cərimə olundu (Oktyabr 2021).\nCopyright 2021 \_ Əncir ağacını budayın...


Xeberci.tv - Yevlaxda Xöşbəxt xanım təhsilimizi “bədbəxt edir”\nAna Səhifəyə getYazı ölçüsü :Yevlaxda Xöşbəxt xanım təhsilimizi “bədbəxt edir”Görəsən rəhbərlik etdiyi təhsil şöbəsini rüşvətxorluq girdabına sürükləyən Zərifə xanımı, yaxın vaxtlarda nələr gözləyə bilər?\nZərifə Məmmədova soyadı ilə tanınan Yevlax şəhər təhsil şöbəsinin müdiri vəzifəsini daşıyan Zərifə xanımın adı, artıq respublika ictimaiyyətinə bəlli bir addır. Xoşbəxt o şəxsdir ki, onu geniş ictimai auditoriya daşıdığı vəzifəsinin öhdəsindən layiqincə gəlmək bacarığına, xeyirxah əməllərinə, ziyalılığına, yaradıcılıq qabiliyyətinin göstəricilərinə və s-yə görə tanıyıb hüsnü-rəğbət bəsləsinlər. Amma, bu gün Yevlax şəhər təhsil şöbəsini uçruma sürükləyən Zərifə xanımın adı çəkiləndə, hər kəs onu təhsilimizin qənimi hesab etməkdən belə çəkinmirlər.\nBelə bir yanaşma nədən və hardan qaynaqlanır? Səbəb nədir ki, təhsil şöbəsinin şefinə qarşı bu cür ictimai münasibət formalaşıb? Odur ki, bütün bunlar haqda lazımi məlumatları əldə etmək üçün, heç də vaxt itirməyə dəyməz. Sadəcə olaraq şəhərin bir neçə təhsil ocaqlarına, o cümlədən “solaxay idarəçiliyin” tətbiq olunduğu 10 saylı şəhər orta məktəbinə baş çəkmək kifayət edər ki, hörmətli Zərifə xanımı nədən təhsilimizin qənimi hesab edirlər yanaşmasına, bu və ya digər formada aydınlıq gətirə bilək. Çünki, informasiya mərkəzimizi məlumatlandıran mənbə bildirir ki, xanım şöbə müdiri neçə illərdir ki, daşıdığı vəzifəsinə sahib olub və ötən illər ərzində də o, Yevlax təhsilinə də elə bir zərbələrini vurub ki, həmin zərbələrin izini hələ uzun müddət silmək mümkün olmayacaq.\nZərifə xanımın həyata keçirdiyi idarəçiliyin mahiyyəti haqda məlumatları informasiya mərkəzimizə çatdıran mənbə bildirir ki, o, hər il dərs günü başlamazdan əvvəl məktəb direktorlarının iştirakı ilə bağlı qapılar arxasında “məşvərəti-məclis” keçirir və hər bir məktəb direktoruna lazımi tapşırıqlarını da verir. Keçirilən görüşdə təhsilə dair bir sıra məsələlər müzakirəyə çıxarılsa da, əsas müzakirə mövzusu şöbə müdirinin maraqlarının təmin olunmasına yönəldilir. Məsələn, o, keçirilən “məşvərəti-məclis”də məktəb direktorlarına tapşırıqlarını verir ki, yeni dərs ili başladı, mütləq məktəblilər dərsə məktəbli formasında getməlidirlər. Bəli, belə bir tapşırıq günün tələbi olsa da, amma, hər kəs verilmiş tapşırıqların mahiyyətini dərk edir ki, həmin tapşırıqlar heç də elə-belə verilmir. Çünki, şəhərin mərkəzi hissəsində və ətraf ərazilərdə məktəbli formasını tikən bir neçə sexlər var ki, həmin sexlər də, bu və ya digər yollarla xanım şöbə müdirinə bağlı olan sexlərdir. Elə ki, dərs günü başlamazdan əvvəl həmin sexlərdə məktəbli formaları tikilib hazır olur, o halda xanım şöbə müdiri məktəb direktorlarından konkret siyahını tələb edir və məktəbli formalarını da onlara siyahı ilə paylatdırır. Ümumi satışdan əldə olunan gəlirin bir hissəsi həmin sexlərə çatsa da, gəlirin daha çox hissəsi isə, şöbə müdiri ilə məktəb direktorları arasında “pay-püş” edilir.\nBundan əlavə, şəhərin təhsil ocaqlarında direktor vəzifəsini daşıyanların tam əksəriyyəti, Zərifə xanıma bağlı məktəb direktorlarıdırlar. O, belə bir addımlarını atarkən yüz ölçüb bir də biçib. Yəni, əvvəlcədən götür-qoy edib ki, hər təhsil ocağına rəhbər təyin olunan şəxs, mütləq ona bağlı şəxs olmalıdır. Çünki, müəyyən maxinasiyaları, saysız-hesabsız qanunsuzluq əməllərini və.s ört-basdır etmək üçün, o, zamanında məsləhətli addımlarını atıb. Bu gün də nəticə göz önündədir. Məsələn, şəhərdəki mənbəmiz informasiya mərkəzimizi məlumatlandıraraq bildirir ki, dərs günü başlamazdan əvvəl, Yevlaxın təhsil ocaqlarında dərs saatları rəhbərliyin maraqları çərçivəsində satışa çıxarılır. Satış mərkəzi şəhərdəki “Təbiət” şadlıq sarayının altında yerləşən və Samir adlı şəxsə məxsus olduğu bildirilən mağazada həyata keçirilir. Belə bir olaylar haqda məlumatları informasiya mərkəzimizə verən mənbə onu da bildirir ki, Zərifə xanımım “dobro” deməsindən sonra, əksər məktəblərdə təcili qruppalar da yaradılır və hər qruppa 100-200 manata satılır. Şəhərin əksər məktəblərində “ölü siniflər” də mövcuddur. Bu sırada şəhər 10 saylı məktəbinə direktorluq edən Xoşbəxt xanımın adı, daha çox öndə çəkilir. Çünki, Xoşbəxt xanım gündəlik Yevlax təhsilinə bədbəxliklər bəxş etməkdədir. Adicə onu vurğulamaq yerinə düşər ki, 10 saylı məktəbdə 1 dərs saatı müəllimlərə 15-20 manata satılır. Fənlər üzrə əsas ixtisas sahibi olan müəllimlərə az dərs saatı verilir. Kollec təhsili alanlara isə, müəyyən maraqlar çərçivəsində 8-10 saat dər saatı verilir. Hər ibtidai sinfin açlışına görə, müəllimlərdən 150-200 manat “şirinlik” alınır. Məktəbdə elə sinif var ki, şagirdlərin adları jurnallarda getsə də, özləri məktəb üzü tanımırlar.\nXöşbəxt xanımın bədbəxt etdiyi 10 saylı şəhər məktəbdə müzakirə olunan mövzulardan biri də, onun kürəkəninin həmin təhsil ocağında gecə gözətçisi “işləməsidir”. Amma fakt budur ki, onun kürəkəni Türkiyədə yaşayır. Doğma qızının adı ştat cədvəlində gündüz gözətçisi getsə də, onun da gözətçilikdən heç cür xəbəri olmur. Hələ bunlar azmış kimi, şəhərdə vəzifə sahibi olan şəxslərdən birinin həyat yoldaşının adı ştat cədvəlində müəllimə olsa da, həmin xanım da heç vaxt məktəb üzü tanımır. Şəhər təhsil şöbəsində işləyənlərdən birinin qız övladının adı isə, həmin məktəbdə texniki işçi kimi getsə də, o RF-ı ərazisində yaşayır və belə bir səbəb üzündən də, heç vaxt məktəb üzü tanımır. Şagirdlərə verilməli olan kitabların çoxu şəhərin mağazalarında satışa çıxarılır və bütün bunlarında başında da, hörmətli Zərifə xanım durur. İndi bir anlığa fikir verək. Bütün bu kimi maxinasiyaların arxasında nələr durur? Təhsilimizi inkişaf etdirmək, yoxsa büdcə pullarını belə bir yollarla altüst etmək? Maraqlı haldır ki, Yevlaxın təhsil ocaqlarında yığılan pullar, məhz Səyyaz müəllimin adı ilə yığılır. Səyyaz müəllim də təhsil şöbəsində müavin işləyir və o, Tərtər rayon İcra Hakimiyyətinin başçısı cənab Müstəqim Məmmədovun qayınatasıdırdır.\nYevlax təhsilində yaşanan belə bir ab-havanın varlığı onu söyləməyə əsas verir ki, bəli rəhbərliyin yarıtmaz idarəçiliyi, ümumi vəziyyətin bu həddə gəlib çatmasına səbəb olan əsas amildir. Diqqəti cəlb edən hal odur ki, şəhər icra hakimiyyətinin başçısı ümumi vəziyyət haqda kifayət qədər məlumatlı olsa da, o da hər hansı qabaqlayıcı tədbirlərini görmür. Artıq dövr dəyişib, zaman yeniləşib. Yəni sabiq nazirin idarəçiliyi, bu gün yeni təfəkkürə, yeni idarəçilik üslubuna söykənən cənab Mikayil Cabbarovun idarəçiliyi ilə əvəzlənib. Rəhbərliyin dəyişdiyi ilk vaxtlarda, əmələ gələn ab-hava əksəriyyətdə belə bir fikir formalaşdırmışdı ki, Yevlax təhsilində şöbə müdirliyi vəzifəsi, heç də Zərifə xanıma düşərli olmayacaq.\nSevindirici hal o oldu ki, cənab Mikayıl Cabbarov təyinatının ilk günlərindən müəyyən addımlarını atmağa başladı. Yerlərdən ünvanlanan şikayətlərin araşdırılması, baş verən neqativ amillərin müəyyən olunması, işinin öhdəsindən gələ bilməyən rəhbər şəxslərin dəqiqləşdirilməsi və vəzifələri ilə vidalaşmaları istiqamətində lazımi addımlarını atması, hər kəsə ümid verdi. Belə olan halda inanırıq ki, yaxın vaxtlarda “yola salınacaq” vəzifə sahiblərindən biri də, hörmətli Zərifə xanım olacaq. Həmin günün reallaşacağını tək biz yox, Yevlax təhsilində əvəzsiz xidməti olanlar da səbirsizliklə gözləyirlər. İnanırıq ki, xanım şöbə müdirinin şöbə müdirliyindən “yola salınması” Yevlax təhsilinə yeni bir nəfəs verəcək. Bu əksəriyyətin istəyi, həm də zamanın tələbidir.\nP.S. Hörmətli oxucular! İnanırıq ki, bizim belə bir açıqlamamızdan sonra Yevlax təhsilini “qara günə” sürükləyən, təhsilimizə olmazın zərbələrini vuran hörmətli Zərifə xanımın idarəçiliyinə, xüsusilə də 10 saylı şəhər məktəbində qol qoyulan maxinasiyalara olduqca diqqət döstəriləcək və cənab Mikayıl Cabbarovun qol qoyulan saxtakarlıqlarla bağlı qərarı, yəqin ki, yaxın günlərdə hər kəsə də bəyan olacaq.\nSadalanan problemlərlə bağlı, qarşı tərəfin də mövqeyini dinləməyə hazırıq.\nRamilə ElmanqızıTeqlər: Bu xəbər cəmi 3780 dəfə oxunuldu увеличение трафика на сайт


sebail rayonunda satilan evler\nsebail rayonu bayil qesebesi deniz kenarina yaxin milli qehreman aqil quliyev parkinin yaninda 4 2-ci mertebesinde yeni temir olunmus umumi sahesi 45 kv.m olan 2 otaqli menzil kiraye verilir. su qaz isig daimidir.\nSebail rayonun Badamdar qesebesi 6 otaq , Səbail rayonu\nsebail rayonun badamdar qesebesi 2ci yasayis massivinfe villa bu erazide torpagin 1 sotu 90.000 100.000 azndir. en merkez yerde her yere yaxin erazide yerlesir. temir ve tikintide cox keyfiyyetli materiallardan istifade\nBakı.ş Səbail r.nu 2 otaq , Səbail rayonu\nbakida gunluk kiraye 2 otaqli menzil verilir.\nsebail rayonunda satilan evler elanlari\nBakida sebail rayonunda satilan evler qiymeti elanlari , sebail rayonunda satilan evler elani 2021 ucuz qiymete sebail rayonunda satilan evler satisi sərfəli qiymətə sebail rayonunda satilan evler almaq. islenmis sebail rayonunda satilan evler aliram, işlənmiş sebail rayonunda satilan evler satılır. pulsuz sebail rayonunda satilan evler elani yerlesdir. Azerbaycanda ucuz qiymete sebail rayonunda satilan evler satilir. en ucuz qiymete sebail rayonunda satilan evler tapmaq ucun Unvan.Az sayti size komek edecek.\nev alqi satqisi ev elanlari elanlar sayti ev alqi satqisi kurslar qaz. peci lalofon avtomobil rustavi masin bazari ag magar kombi ustasi kondisioner ustasi kurslar qusar rayonunda satilan evler itler tezbazar.az


Vizit kartı təbəssüm olan şəhər - Fotolar » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n27 Dekabr 2018, 11:45 1778\nTürkiyənin Kastamonu şəhərinə qış aylarında getmək turizm mövsümü üçün bəlkə, o qədər də uyğun sayılmır. Baxmayaraq ki, İlqaz dağ xizəkçilik turizmi bu əyalətdə inkişaf edib, ancaq çoxları bu bölgəyə yaz və yay aylarında gəlməyə üstünlük verir. Əgər Türkiyənin bu şimal şəhərində indi günəş isitmirsə, nə etməli? Onda təbii ki, bu əyalətə səfər etmək üçün mühüm bir səbəb olmalıdır. Əlbəttə, əgər TÜRKSOY (Türkdilli Ölkələrin Beynəlxalq Mədəniyyət Təşkilatı) Kastamonunun 2018-ci il üçün mədəniyyət paytaxtı elan etməsinin yekun tədbirini, təşkilatın 25 illik yubileyini və TÜRKSOY-a üzv ölkələrin mədəniyyət nazirlərinin toplantısını keçirirsə, bundan gözəl səbəb ola bilməzdi.\nKastamonu şəhərinə İstanbuldan hər gün təyyarələr uçsa da, hava şəraiti bəzən sərnişinləri, təyyarə reysinin ləğv olunması xəbəri il üz-üzə qoyur. TÜRKSOY-un Kastamonu şəhərində keçiriləcək yekun konfransına qatılmaq üçün etdiyim səfər zamanı eyni problemlə üzləşdim: həm gedişdə, həm gəlişdə - İstanbul-Kastamonu reysi ləğv olundu. Kastamonu istiqamətinə uçuşların ləğvi deyəsən adi hala çevrildiyindən, yerli əhali tərəfindən o qədər təəccüblü qarşılanmasa da, konfransda iştirak etməli olan dəvətliləri az qala çaşbaş saldı.\nKastamonu təyyarəsinə minik bileti əldə etmək istəyən yolçular sırasında konfransa dəvət alan üzv dövlətlərin nümayəndələrinin də olması Türk Hava Yollarını uçuşu Ankaraya dəyişməyə yönəltdi. Ankara ilə Kastamonu arasındakı məsafəni - əlavə 3-4 saatlıq yolu da avtobusla qət edərək nəhayət evliyalar şəhərinə gəlib çatdıq. Şəhər paytaxt Ankaradan 265 km, İstanbuldan 522 km məsafədə yerləşir. Ölkənin bütün ərazilərinə avtobus marşrutları həyata keçirilir. Üstəlik, özəl şirkətlərin həyata keçirdikləri reyslər komfortu ilə seçilir.\nUzun tarixi bir yol\nTÜRKSOY bu balaca və tarixi şəhəri 2018-ci il üçün Türk dünyasının mədəniyyət paytaxtı elan edəndən sonra Kastamonunun sorağı təkcə bütün türkdilli ölkələrə deyil, həmçinin dünyaya yayılıb. Şəhərin tarixi paleolit dönəminə söykənib. Türkiyənin tərkibində olana qədər uzun tarixi bir yol keçib. Eramıza qədər 1-ci əsrdə Roma imperiyası tərəfindən zəbt olunub, 4-cü əsrdə Bizans imperiyasının tərkibində olub, 1070-ci ildə Kiçik Asiyanın əksər şəhərləri kimi türklər tərəfindən, sonra Teymur tərəfindən zəbt edilib. 14-cü əsrə qədər yunan adını – Kastamon adını daşıyıb. Türkiyənin mədəniyyət və turizm naziri Mehmet Nuri Ersoyun konfransda dediyi "Kastamonu Türk şəhər mədəniyyətinin canlı şəkildə yaşandığı şəhərdir. Köklərimizdən gələn dəyərlərimizin qorunduğu müstəsna şəhərlərimizdən biridir” fikirləri həm də şəhərin şərəfli tarixindən xəbər verir. TÜRKSOY tərəfindən il boyu keçirilən tədbirlərdə isə şəhər təkcə öz tarixini tanıtmadı, digər türk xalqlarının mədəniyyət və incəsənətinə də güzgü tutdu.\nHava yağışlı olsa da, bu, fürsət tapıb şəhəri tanımaq istəyimə əngəl ola bilmədi. Şəhərin tarixi mərkəzlərini, köhnə, sanki indi uçub-dağılacaq təsiri bağışlayan evlərin sıralandığı küçələri dolaşdım. Yeni tikililər də az deyil. Əhalinin əsas hissəsi türklərdir. Az sayda türkmənlər də Kastamonu əyalətində yaşayır və əsasən kənd təsərrüfatı ilə məşğul olurlar. Gəzə-gəzə Saat qülləsinə qalxıram, üzərində Türkiyə bayrağının dalğalandığı Kastamonu qalasına uzaqdan boylanıram. Osmanlı dövrünün ilk məscidlərindən olan Nəsrullah Camisinə (1506) baş çəkirəm. Şəhərin gəzib-görməli yerləri isə az deyil. İlica Şəlaləsi, Kənd Tarixi Mzeyi, Sənan bəy Camisi, Kure Dağları Milli Park, İlqarini mağarası və s. tarixi yerləri var. Şəhər, Türkiyədə məscidlərin sayına görə birinciliyə iddia edə bilər.\nQoxusu aləmi bürüyən, xüsusi reseptlə hazırlanan "Çəkmə halva” satılan dükanların qarşısından keçəndə satıcıların "əl yapımı” deyərək, halvadan dadmağa dəvət etmələri adama xoş gəlir. Kastamonu sarımsağı isə demək olar ki, əksər dükanların qarşısında satılır. Ölkə ərazisində ikinci yeri tutan və əkinçiliklə fəal inkişaf edən vilayət, bir çox əsrlər əvvəl Paflagoniya, yəni "sarımsaqları qoxulayan insanlar" adlanırdı. Burada yetişən sarımsaq bu gün bölgənin sakinlərinin qüruru, hətta Kastamonunun simvolu kimi təqdim olunur. Kiloqramı 18-19 lirəyə satılan sarımsağın festivalı da keçirilir. Məşhur Kastamonu ürünləri – siyəz bulğuru, düyülər, sucuqlar və s. satılan kiçik dükanlar sıralandıqca, bu qədim şəhərin mətbəx mədəniyyəti ilə yaxından tanışlıq yaranır.\nKastamonu Universiteti də bölgədə çox məşhurdur. 2006-cı ildə yaranmasına baxmayaraq ,qarşıya qoyduğu məqsəd dünya universitetləri sırasına daxil olmaqdır. Auditoriyalarında 24 mindən çox tələbənin oxuduğu universitetdə Azərbaycandan da gənclər az deyil.\nTəbəssüm - Kastamonunun vizit kartı\nBirinci Dünya Müharibəsində şəhərin bütün kişiləri, hətta uşaqları cəbhəyə yollanıblar. Buna görə də, yerli qadınlar bütün ənənəvi kişi işlərini öyrəniblər. Bundan başqa, 1919-cu ildə Kastamonuda qadınların ilk mitinqi keçirilib və orada bütün qadınları ərlərinə dəstək verməyə çağırıblar. Bu hadisə Kastamonuda keçirilən bütün tədbirlərdə örnək kimi danışılır.\nŞəhərin sakinləri söhbət etməyə maraqlıdırlar. Üzlərinin təbəssümü - Kastamonunun vizit kartıdır. Küçədə, mağazada, kafedə, oteldə... qonağın üzünə gülümsəyirlər. Dilini başa düşməsələr belə, mimikandan istəyini öyrənməyə çalışırlar. Deyirlər ki, bu təbəssüm Şeyx Şabani Vəlinin yaşadığı dövrlərdən əmanətdir. Ona görə ,şəhərin şüarı - "Gəlişiniz gülə-gülə, gedişiniz gülə-gülə, hər işiniz gülə-gülə” sözləridir. Bu kəlam təkcə dillərdə əzbər deyil, şəhərin küçələrində də şüara çevrilib.\nSakinlərin dolanışıqları əsasən kənd təsərrüfatı məhsullarındandır. Qiymətlər isə o qədər də ucuz deyil. Alış-veriş etdiyim mağazada "inflyasiyadan sonra burada da qiymətlər qalxdı” deyən satıcı endirim etmək istəmədi. "Hər malın üzərinə cəmi 1 lirə pul qoyuruq” dedi. Ona görə, nə illah etsən də, satıcılar satdıqları malın qiymətində endirim etmək fikrində deyillər. Əyalət iqtisadiyyatının əsasını kənd təsərrüfatı məhsulları təşkil edir ki, bu da vilayətin ümumi gəlirlərinin 40% -i deməkdir. Əsas gəlirləri ağac məmulatından hazırladıqları məhsullar, balıqçılıq, heyvandarlıqdandır. Onlar yalnız halvalar deyil, həmçinin çeşidli cemlər, ballar, giləmeyvə şərbətləri, bəhməzlər və s. hazırlayır və bazara çıxarırlar.\n"Şimali Türkiyənin İveçrəsi”\nKastamonuya "Şimali Türkiyənin İveçrəsi” də deyirlər. Şəhər turizmin inkişafında maraqlıdır. Türkiyənin yamyaşıl bölgələrindən biri olan Kastamonu ekoturizmi ilə də məşhurdur. Əhatə olunduğu dağlarını landşaftına görə İsveçrənin Alp dağları ilə müqayisə edirlər. Turistlər bu şəhərə həvəslə gəlirlər. Zəngin tarixi və mədəniyyəti, dadlı və fərqli mətbəxi insanları bu yerlərə cəlb edir. Kastamonu şəhərinin dağ kurortları da turistlər üçün cəlbedicidir. İlqaz dağ xizəyi turizmi xeyli məşhurdur. Əyalətin təbiəti yüngül qış və isti yay havası arasında paylaşır. Şəhər ətrafında termal su mənbələri hələ qədim zamanlardan məlumdur. Mənbələrin ətrafında uyğun qiymətlərə otellər tapmaq olur. Avtomobil icarə edib əyalətin ucqarlarına gedən turistlər də var.\nMədəni-tarixi, dağ idmanı, velosiped gəzintisi, safari, at yarışları, qolf, balıqçılıq, ekstremal turizm növlərinə maraq az deyil. Şəhərdəki otellər də turistlərin ciblərinə görə dəyişir. 37-155 AZN arasında dəyişən otellər qonaqları gülərüz personal və peşəkar xidmətlə qarşılayır. Pansionat tipli otellər də var. Qastranomik turizmin həvəskarları da az deyil. Kafe və lokantalarda peşəkar aşpazlar bişirdikləri yeməklərlə müştərilərə xoş sürprizlər edirlər. Əsrlərdən bəri qoruyub saxladığı dəyərləri ilə Kastamonu qürur duyur.\nİnsanlarının rahatlıqla küçələrində gəzişdiyi, mehribanlıqla qonaqlara "xoş gəldiniz” dediyi şəhərdə qonaq olanlar da məmnunluq duyurlar. Yalnız bu şəhərlə yaxından təmasda olandan sonra onun, Türk dünyasının Mədəniyyət Paytaxtı seçilməsinin səbəbini daha yaxşı anlamaq olur. Qonaqlar bu şəhəri gəlişlərində olduğu kimi, gedərkən də gülə-gülə tərk edirlər...


Siyasət 19 Sentyabr 2020 19:37 (UTC+04:00)\n“Sən səfalət içində, özü də özünə aid olmayan yerlərdə dövlət qurmuş balaca bir ölkə Türkiyə boyda ölkəyə necə iddia qaldıra bilərsən, onu necə ittiham edə bilərsən?! Sən heç olmasa öz potensialına da bax, Türkiyənin potensialına da bax”.\n“Bizim Türkiyə ilə sıx əlaqələrimiz bundan sonra da inkişaf edəcək. Ulu öndər Heydər Əliyev demişkən, “bir millət, iki dövlət” prinsipi əsasında, bütün məsələlərdə bir yerdəyik. Hər bir məsələdə bir-birimizin yanındayıq”.